“Betul ke orang selalu cakap umur anak 2 tahun tu paling mencabar? Aku tengok anak aku yang 3 tahun ni macam lagi susah nak control. Mana tidaknya, dah makin bijak. Banyaklah akalnya…”
Kita selalu dengar perkataan ‘terrible two’, iaitu fasa di mana bayi mula membesar menjadi anak kecil. Tempoh ini mungkin amat mencabar bagi sesetengah ibu bapa kerana bayi yang dahulunya hanya pandai berbaring, bermain, dan menangis kini menjadi lebih aktif. Mereka juga sedang belajar mengenal emosi dan ada kalanya turun naik emosi mereka begitu sukar dijangka.

Ada ibu bapa yang menganggap sebaik saja usia 2 tahun berakhir, semuanya akan menjadi lebih baik. Tapi, ada juga yang sebaliknya!
7 Sebab Perangai Anak 3 Tahun Lebih Mencabar Berbanding Anak 2 Tahun
1. Dah Lebih Pandai Bercakap
Masa usia 2 tahun, mereka baru mula nak belajar bercakap. Bila dah 3 tahun, bukan main lagi – ada saja yang nak dicerita dan ditanya. Kalau masa free, seronok juga melayan. Tapi kalau tak kena masa, kita yang letih melayan.

Mengikut kajian, kemahiran verbal anak kecil akan mula menjadi lebih advanced dalam usia 3 hingga 5 tahun. Ini kerana dalam tempoh ini mereka sudah mula memahami emosi, menjelaskan sesuatu hal, belajar guna perkataan baru dan membina ayat yang sempurna.

Foto Kredit: speech4hearing.com
2. Mula Memilih Makanan
Bila dah makin besar, ramai yang dah pandai memilih makanan. Masa 2 tahun, mereka makan saja apa yang kita bagi kalau makanan kegemaran mereka tak ada. Setakat mi dan pasta, tak ada beza pun dulu. Tapi dah 3 tahun ni, mula berkeras tak mahu makan walaupun benda yang hampir sama.
Tapi sekarang kalau kita cakap tak ada – mereka dah tak percaya lagi (dan mungkin tak mahu terima kenyataan).
Foto Kredit: huffingtonpost.com
3. ‘Liat’ Diajak Mandi
Masa 2 tahun, tak adalah susah sangat nak diajak mandi. Bila dah 3 tahun ni, banyak pula alasan mereka.
Sekali dah masuk tandas, lain pula halnya. Kalau dulu kita mandikan 10 minit siap, sekarang 30 minit pun tak habis-habis main sabun lagi.
Foto Kredit: kidsunder7.com
4. Potty Training
Biasanya ibu akan mula potty training lepas anak pandai bercakap atau selepas bercerai susu, iaitu sekitar usia 3 tahun. Walaupun dulu kita mengeluh masa nak tukar lampin mereka, sekarang baru tahu lebih susah lagi nak ajarkan anak ke tandas.
Memang memenatkan. Dalam seminggu dua asyik ikut ‘punggung’ dia saja. Itu pun tak tentu berjaya!
Foto Kredit: toddlertoolbox.com
5. Nak Berfesyen
Masa anak umur 2 tahun, dia pakai saja apa yang kita bagi. Kalau ada yang suka pilih sendiri pun, sekali-sekala saja.
Bila dah 3 tahun, ramai yang berkeras nak pilih baju sendiri. Padanannya pula memang ‘hebat’. Sekali kalau ajak keluar, mesti ada yang ingat mak ayah dia tak belikan baju. Ada yang asyik nak pakai kostum Spiderman tiap-tiap hari. Ada pula yang asyik nak tukar baju selang 2-3 jam. Dalam bakul baju kotor, penuh baju dia saja…
Foto Kredit: vb.shbab5.com
6. Lebih Sukar Dipujuk
Pada usia 2 tahun, biasanya kita susah nak agak kenapa mereka menangis sebab ada masanya mereka sendiri pun tak tahu sebabnya. Mungkin mereka penat atau mereka tak faham apa yang berlaku. Kalau nak pujuk pun, biasanya tak susah sangat.
Tapi bila dah masuk 3 tahun dan pandai berdebat, mereka seolah-olah ada lagi banyak sebab untuk menangis!
Memang ada anak kecil yang mula menjadi lebih empati dalam usia 3 tahun. Mereka mula memahami perasaan orang sekeliling. Tapi ini mungkin boleh mengelirukan perasaan mereka sendiri. Sama jugalah menangis tak sudah!
Foto Kredit: pinterest.com
7. Banyak ‘Akal’
Dalam usia ini juga, minda anak semakin ligat dan aktif berfikir. Mereka suka bertanya dan mahukan jawapan serta-merta. Ada yang suka bereksperimen – contohnya ‘kemas’ baju yang disimpan dalam almari bertutup. Ada yang suka memerhati dengan penuh perincian – contohnya mereka minta sesuatu yang kita tak faham.
Dari sinilah mereka belajar meneroka dan ada kalanya mencabar kesabaran kita. Apapun, itulah tandanya ‘sel otak mereka sedang berhubung!’
Foto Kredit: bluemaize.com
Apapun, Mereka Tetap Menghiburkan
Walaupun ada yang menghadapi sedikit kesukaran mengawal kelakuan anak 3 tahun ini, janganlah terlalu stres kerana fasa ini juga bakal berakhir tanpa anda sedari. Sedikit sebanyak, cabaran yang dihadapi ini akan mempersiapkan anda untuk lebih memahami anak anda dengan lebih mendalam.
Ini semua hanyalah sebahagian daripada proses perkembangan yang mereka lalui. Bila anak dah besar nanti, ia tentu menjadi kenangan yang indah!


7 Sebab Ibu BFF Saya

Terus terang, ketika di sekolah menengah, saya rimas dengan ibu saya kerana selalu menyekat pergerakan saya. Apa saja yang saya buat semua salah di mata ibu.
Dalam diam, saya tanam niat belajar bersungguh-sungguh dalam SPM supaya dapat ‘result’ yang hebat agar diterima belajar di IPT yang jauh dari rumah.

Jauh dari rumah, bermakna saya juga jauh dari ibu dan bebas buat apa sahaja nanti.
Foto Kredit: huffingtonpost.co.uk

Rancangan berjaya…
‘Yes!’ Apa yang saya rancang, semuanya jadi realiti. Saya dapat sambung belajar di IPT di selatan tanah air. Seronok dapat bebas akhirnya.

Tapi, keseronokan saya hanya sebulan saja sebab saya sering teringatkan ibu dan adik-beradik, maklum saja tak pernah duduk berjauhan.
Bila tengok ada saja ibu bapa kawan satu dorm datang melawat setiap hujung minggu, timbul pula rasa rindu pada ibu.
Bila berjauhan, mula rasa tak tentu arah!
Akhirnya saya buang jauh-jauh rasa ego dan telefon ibu sebaik habis kelas. Sejak itu, setiap kali ada waktu lapang, saya akan ‘call’ ibu dan berbual apa saja.
Dulu, ibu seperti musuh, tapi sehingga sekarang dan punya keluarga sendiri, ibulah BFF saya selamanya.
Kenapa saya kata begitu?
Bila berjauhan mula teringat memori dengan ibu…Foto Kredit: yourhappyplaceblog.com
7 Sebab Ibu BFF Saya
1. Ibu orang pertama yang saya cari
Bila saya gembira, sedih dan perlu kekuatan, saya akan cari ibu dulu. Tak sama rasanya bila saya kongsi dengan ayah mahupun adik-beradik.
2. Ibu yang memahami situasi
Meskipun zaman ibu membesar tidak sama dengan zaman saya, namun ibu dulu pernah juga menjadi remaja sehingga bergelar isteri serta ibu dan melalui apa yang saya rasa.
Jadi, bila saya meluahkan masalah, ibu tahu bagaimana untuk meredakan kesedihan saya.
3. Ibu sentiasa ada berkongsi kesedihan
Orang kata “kawan gembira senang dicari, kawan menangis sukar sekali”.
Memang tak semua kawan sanggup berkongsi kesusahan namun berlainan dengan ibu, malah sanggup memikul masalah bersama-sama.
4. Ibu tidak pernah meminta balasan
Bagi semua ibu, apa yang dibuat untuk anaknya lahir dari keikhlasan. Cukuplah anaknya bahagia, dia pun turut gembira.
5. Ibu mengasihi anaknya tanpa sempadan
Biar sebanyak mana kesalahan yang kita lakukan pada ibu, tak pernah kurang kasihnya pada anak-anak.
6. Ibu selalu buatkan anak rasa istimewa
Pernah tak setiap kali kita balik kampung, ibu akan masak menu kegemaran walaupun kita tak pernah minta?
Itulah tanda ibu sangat prihatin terhadap kita. Masa kecil dulu pun, ibu selalu terima apa saja keputusan peperiksaan kita tanpa mengherdik.
7. Keberkatan semasa ibu ada di sisi
Ibu memang sentiasa ada masa untuk mendengar keluh-kesah. Meskipun kadang kala ibu tak tahu nak memujuk, tapi cukup dengan kehadiran ibu di sisi terasa semua masalah dapat diatasi.
Inilah keberkatan menjaga hubungan dengan ibu, seperti yang dijanjikan Allah.
Berada dalam pelukan ibu adalah perasaan terbaik di dunia!Foto Kredit: cnc360.com
I love you, Ibu!
Tak cukup untuk saya katakan saya sayang ibu.
Saya juga tak malu mengaku ibu BFF saya.
Anda pula?


7 Sumber Makanan Yang Sesuai Untuk Bantu Pesakit Buah Pinggang

Buah pinggang merupakan salah satu organ badan yang sangat penting dan seperti yang kita sedia maklum, buah pinggang berfungsi sebagai penapis darah dan mampu menyingkirkan toksik, sisa buangan dan bendalir berlebihan dalam badan.
Secara lazimnya, punca buah pinggang rosak disebabkan penyakit seperti diabetes dan juga tekanan darah tinggi. Individu yang menghidap penyakit buah pinggang perlu menjaga pengambilan makanan dengan lebih teliti supaya dapat melindungi buah pinggang. Hari ini kami kongsikan beberapa senarai makanan untuk pesakit buah pinggang amalkan. Semoga bermanfaat!

Baca juga: Kebaikan Hempedu Bumi Herba Paling Pahit, Rawat Pelbagai Penyakit!
MAKANAN PESAKIT BUAH PINGGANG PERLU AMALKAN
1. BAWANG PUTIH

Hasil kajian oleh Saintis Iran, Mexico dan Turki menunjukkan bawang putih membantu pesakit buah pinggang dengan mengurangkan tekanan oksidatif dan tekanan darah tinggi.
Ianya disebabkan oleh kehadiran bahan berkhasiat allicin dalam bawang putih. Caranya adalah ambil 2 atau 3 ulas bawang putih, asingkan kulitnya, ketuk, biarkan 10 minit, tuangkan air, tambahkan sedikit madu asli dan diminum. Bawang putih juga rendah kandungan potassium dan fosforus.
2. ROTI PUTIH

Roti putih lebih disyorkan kepada pesakit buah pinggang berbanding roti wholemeal. Ini kerana kerana kandungan potassium dalam roti putih lebih rendah berbanding roti wholemeal.
3. NASI PUTIH

Nasi putih adalah lebih sesuai bagi pesakit buah pinggang berbanding nasi beras perang atau beras rebus (parboiled rice). Ini kerana beras putih lebih rendah kandungan potassium berbanding beras perang.
Walau bagaimanapun, nasi dari beras perang bagus bagi pesakit biasa (selain pesakit buah pinggang) untuk bantu turunkan darah tinggi, kolesterol dan gula dalam darah.
4. DAGING

Kandungan potassium dalam daging itik adalah 204 mg manakala daging ayam adalah 223 mg . Daging kambing pula tinggi sedikit kandungan potassiumnya iaitu 310 mg dan daging lembu pula 318 mg*
5. SOTONG, KERANG, IKAN & UDANG

Udang menunjukkan kandungan potassium terendah iaitu 259 mg. Diikuti dengan ketam (262 mg), sotong (273 mg) dan kerang (314 mg). Ikan sardin pula 397 mg potassium berbanding ikan kembung (401 mg) dan ikan merah (417 mg). Ikan makerel pula tinggi kandungan potassium iaitu 520 mg*.
6. SAYURAN RENDAH POTASIUM

Di antara sayur-sayuran rendah potassium adalah taugeh (79 mg), terung (229 mg), kacang panjang (240 mg), kobis bunga (299 mg), brokoli (316 mg) dan sawi (384 mg). Petola pula menunjukkan kandungan potassium yang agak tinggi (453 mg)*.
7. BUAH-BUAHAN

Rambutan rendah kandungan potassium (84 mg), diikuti dengan epal (107 mg), nanas (109 mg), strawberi (153 mg), mangga (168 mg), betik (182 mg) dan anggur (191 mg)*. Jus oren tinggi potassium dan perlu dihadkan penggambilannya oleh pesakit buah pinggang.
*Kesemua analisa dibuat menggunakan 100g sampel.
Sumber: Facebook Dr Suri Roowi


7 Tanda Anak Belum Terjebak Dengan Ketagihan Gajet, Periksa Sebelum Terlambat

Ramai yang telah mengetahui, hubungan anak dan gajet bukannya tidak boleh langsung dibiarkan kerana ada juga manfaatnya pada masa kini. Namun begitu, tempoh yang diluangkan oleh mereka perlu dikawal oleh ibu bapa kerana mempunyai kesan sampingan.
Malah, kanak-kanak perlu dibiarkan bergerak dengan melakukan pelbagai aktiviti dan jangan dibiarkan mereka tiada pergerakan seperti patung dalam tempoh yang lama. Hal ini akan membuatkan mereka terlepas untuk menikmati zaman kanak-kanak yang menyeronokkan kerana leka dengan telefon bimbit.

Baca juga: Tips Asingkan Tempat Tidur Dengan Anak, Anak Lebih Berani & Selamat!

7 TANDA ANAK BELUM TERJEBAK DENGAN KETAGIHAN GAJET
Berikut merupakan 7 tanda-tanda:

Tanda 1

Anak masih mahu pulangkan handphone dan gajetnya apabila diminta.
Apabila anak-anak sedang bermain handphone, ibu bapa cuba meminta secara lembut kepada mereka. Jangan pakai ambil sahaja tau handphone atau gajet di tangannya.
Tanda 2

Anak masih mampu tersenyum ceria ketika kita minta handphone dan gajet yang berada di tangannya.
Contohnya, ibu bapa meletakkan had masa untuk menggunakan handphone, maka bila habis masa itu minta handphone dan bagitahu masa penggunaan sudah habis.
Tanda 3

Anak tidak mengamuk dan tidak memberontak ketika kita minta dia pulangkan gajetnya.
Ibu bapa boleh memberitahu anak-anak selepas habis satu channel ini, handphone dan gajet akan diambil. Hal ini boleh mendidik anak untuk tidak mengamuk.
Tanda 4

Anak masih memilih untuk bermain dengan kawan dan mak ayahnya dibandingkan dengan gajet di tangan.
Contohnya, apabila saudara datang rumah anak-anak terus meninggalkan handphone dan pergi bermain bersama-sama mereka.
Tanda 5

Anak tak jadikan handphone dan gajet sebagai hiburan utama dia.
Tidak dapat dinafikan, dalam handphone mempunyai pelbagai hiburan yang boleh menghiburkan mereka. Tetapi terdapat cara seperti bermain mainan, melukis, mewarna dan sebagainya.
Tanda 6

Handphone dan gajet tak kacau aktiviti hariannya seperti mandi, makan, bermain dan lain-lain.
Mereka boleh sahaja melakukan aktiviti harian tanpa bergantung pada handphone di sisi mereka.
Tanda 7

Anak masih boleh kawal kegelisahan hati dia apabila tak diberikan keizinan untuk bermain handphone dan gajet.
Malah, mereka dengan senang hati mengisi aktiviti harian dengan perkara yang digemari.
Periksa anak

Cuba periksa anak kita semua ada tak 7 tanda-tanda ini semua? Kalau tak ada, syabas saya ucapkan.
Tahniah!

Anda telah berjaya mendidik anak untuk menggengam gajet di dtangan bukannya menggenggam pada hati da fikiran. Tahniah!
Sumber: Facebook Taufiq Razif


7 Tanda Kucing Anda Tengah Happy, Patutlah Selalu ‘Gesek’

Sebagai pemilik kucing, semestinya kita mahu si bulus sentiasa happy dengan kita kan? Tahukah anda yang kucing juga dapat membantu stres dan meningkatkan love hormon dalam badan kita.
Dahlah comel, dapat mendatangkan kebaikkan juga kepada kita. Mungkin sebab ini kita mesti nak bahagiakan kucing kita juga. Oleh yang demikian, macam mana pula nak tahu yang kucing kita bahagia dengan kita? Jawapannya ada dikongsi oleh @neat.caroline di halaman TikToknya.

Baca juga: Cara DIY Cat Litter Supaya Mudah Buang Najis Si Bulus, Baru Tak Bau Busuk
7 TANDA YANG KUCING KITA HAPPY

Meskipun kucing tidak dapat berkata-kata untuk menzahirkan rasa terima kasih, tetapi ia sering menunjukkan rasa kasih sayang terhadap tuannya menerusi beberapa cara. Ini termasuklah:

1. Membuat gerakan seperti mengguli doh

Saat kucing membuat gerakan seperti mengguli doh atau mengurut di atas selimut, bantal, atau tubuh tuannya, ini terlihat sangat comel. Tapi sekaligus menjadi tanda yang hatinya sedang sangat happy.
2. Kucing senang bersentuhan atau bergesekan

Kucing yang hidup bersama dengan tuannya memiliki ikatan sosial yang sangat kuat. Kucing ini akan menggesekkan atau menyentuhkan badan ke pemiliknya semasa mereka merasa happy!
3. Kucing menunjukkan perutnya

Kucing yang gembira dan bahagia tidak malu menunjukkan sifat sebenarnya seperti menunjukkan perutny. Maksudnya, kucing anda percaya pada anda kerana bahagian perutnya amatlah sensitif.
4. Tidur dengan lidah terkeluar

Maksudnya kucing anda dah selesa dengan anda!
5. Kucing selalu membersihkan dirinya

Kucing sangat teliti dalam kebersihannya, walaupun tanpa bantuan manusia. Apabila bulu kucing terawat baik, maka itu petanda yang sangat baik. Kucing menjaga kesihatannya. Saat bulunya bersih, jadi kucing akan merasa sihat dan memiliki perasaan positif.
6. Ekor kucing anda berbentuk tanda tanya

Kucing yang bahagia dan mempunyai keyakinan diri yang tinggi akan membentuk ekornya dalam bentuk tanda tanya. Ini menandakan kucing dalam suasana hati yang senang dan biasanya siap untuk berinteraksi.
7. Kucing menggunakan litter box

Jika najis keluar dari litter box, itu boleh menjadi tanda masalah kesihatan atau ketidakbahagiaan. Jika masalah terus berlanjut, segera berjumpa dengan doktor haiwan.
Semoga membantu anda lebih mengenali si bulus anda!
Video penuh:

 @neat.caroline
How to tell if your cat is happy! 😻 #cattips #cathacks #catsoftiktok #catlover #fyp #learnontiktok #hometips #cattok
 ♬ original sound – Neat Caroline

Sumber: TikTok @neat.caroline


7 Teknik Penjagaan Muka Macam Orang Korea Selatan, Barulah Gebu!

Rakyat di Korea Selatan sangat terkenal dengan kecantikan wajah mereka yang bersih, putih dan halus mulus kulitnya sehingga sukar untuk kita mencari kekurangannya. Mesti kita tertanya-tanya bagaimana mereka menjaga kulit mereka kan?
Walau pun, negara mereka berada di atas dalam bidang pelaksanaan pembedahan plastik di dunia tetapi tidak semua rakyatnya mampu mendapatkan rawatan itu. Oleh itu, mereka sentiasa mengamalkan rutin penjagaan kulit muka dengan terperinci dan teknik yang bagus.

Baca juga: 5 Petua Cantik ‘Bajet’ Hanya Dengan Buah Lemon
7 TEKNIK PENJAGAAN MUKA MACAM ORANG KOREA SELATAN
Sebenarnya, cara penjagaan muka orang Korea bukan satu rahsia lagi. Mari kita soroti perkongsian daripada Hello Doktor berkenaan 7 rutin rahsia penjagaan kulit rakyat Korea. Ayuh!

Menurut Pakar Kulit Charlotte Cho yang juga merupakan Pengasas SokoGlam, ada rahsia umum yang perlu kita semua tahu dalam usaha mendapatkan kulit persis orang Korea.

1. CUCI MUKA LEBIH DARIPADA SEKALI SEHARI

Langkah pertama yang paling penting dalam rutin penjagaan kulit wajah adalah dengan cuci muka dan anda harus ingat ia tidak cukup jika hanya dilakukan sekali sehari sahaja.
Ia perlu dilakukan sekurang-kurangnya 2 ke 3 kali sehari dalam usaha untuk membersihkan segala kotoran seperti minyak, bakteria atau sisa alat solek daripada kulit wajah anda.
Jadi, sila cuci muka lebih daripada sekali sehari dengan menggunakan air dan sabun khas untuk kulit wajah secara berulang kali sehingga semua kekotoran di kulit muka tertanggal.
2. TONER

Cecair toner yang dibuat dan dijual di sana majoritinya tidak dihasilkan daripada bahan dengan asas alkohol lantas menjadikannya sangat ideal untuk disapukan pada kulit muka.
Penyapuan toner ini sangat penting untuk menyingkirkan sel kulit mati, menghidratkan kembali kulit muka di samping mengekalkan keseimbangan tahap pH wajah anda itu.
3. ESEN

Cecair esen ini dikenali sebagai ‘jantung’ rutin rahsia penjagaan kulit orang di sana kerana ia mungkin mampu untuk memulihkan sel-sel kulit yang telah mati atau rosak.
Penyapuan esen yang tinggi dengan asid laktik, glikolik, hyaluronik serta retinoid berupaya mengelakkan masalah seperti jerawat lantas membuat kulit lebih bersih dan segar.
4. AMPUL

Cecair ampul ini berasal daripada vitamin yang kaya dengan potensi, intipati dan konsistensi dalam usaha untuk menjauhkan kulit wajah anda daripada agen penuaan.
Penyapuan ampul pada kulit muka anda ini juga dipercayai mampu untuk menambahkan kolagen, menganjalkan kulit serta menyelesaikan masalah tona tidak sekata.
5. SKRUB MUKA UNTUK BUANG KULIT MATI

Agar kulit wajah anda kekal lembut dan licin, sel-sel kulit mati dari muka anda itu harus dihapuskan dan dibuang dengan teknik skrub. Ia juga perlu dilakukan dengan agak kerap.
Teknik skrub ini perlu dilakukan dengan penggunaan alat untuk skrub yang betul dan tepat pada bahagian kulit muka yang amat memerlukan seperti pada pipi dan hidung.
Pun begitu, jangan pula terlalu kerap dan kuat menyental kulit mati kerana ia juga mungkin boleh meningkatkan risiko kerengsaan, keradangan dan kecederaan pada wajah.
6. URUT MUKA UNTUK SIRKULASI DARAH LANCAR

Untuk pengetahuan anda semua, sirkulasi darah yang lebih lancar itu adalah sangat penting untuk seluruh anggota tubuh badan termasuklah juga pada bahagian kulit wajah.
Disebabkan itu pula, teknik mengurut dengan menggunakan hujung jari mungkin mampu membantu melancarkan peredaran dan perjalanan darah di sekitar muka anda.
Pengurutan ini juga harus dilakukan dengan teknik tepat bersama dengan minyak, krim atau losen yang sesuai agar tidak pula timbul sebarang masalah kulit wajah lain.
7. PAKAI TOPENG MUKA DI WAKTU MALAM

Akhir sekali, rutin rahsia orang Korea dalam aspek penjagaan kulit wajah mereka adalah dengan penggunaan topeng muka di waktu malam setiap kali sebelum masuk tidur.
Dengan cara ini, ia mungkin mampu untuk mengekalkan kelembapan, meningkatkan kelembutan selain memastikan kulit wajah anda kekal terhidrasi sebelum memulakan hari baru.
Rahsia telah pun dibongkar. Jadi, tunggu apa lagi, mari kita cuba! Barulah kulit cantik macam selebriti di sana.
Sumber: Hello Doktor


7 Telatah Lucu Kanak-Kanak Bawah 3 Tahun Yang Anda Akan Selalu Lihat

“Eh anak aku dah boleh cakap No lah!”
Perkembangan si manja dalam lingkungan umur 0 sehingga ke 3 tahun adalah antara yang paling menarik sekali. Mana tidaknya, dari si kecil tidak pandai bercakap sehinggalah mereka sudah boleh melompat dan bercakap dengan fasih. Inilah perkembangan yang akan berlaku dalam lingkungan umur sebegini. Jadi, ini adalah beberapa tanda perkembangan anak yang anda mesti excited nak tengok!

1. Suka melihat bayangnya sendiri

Apabila anak sudah mencapai umur setahun, apa yang anda dapat lihat adalah mereka sudah pandai main dengan bayangnya sendiri. Kalau mereka duduk berhadapan dengan dinding, lampu dan boleh nampak bayang-bayang mereka pasti seronok mereka tertawa!

2. Sudah boleh membongkok dan memungut objek

Membongkok dan memungut objek merupakan antara perkembangan yang anda boleh lihat apabila anak sudah memcapai umur satu tahun ke tiga tahun. Selain itu, mereka juga akan cuba untuk mengangkat objek yang lebih berat dari kebiasaan.
3. Meniru perlakuan orang lain

Sebab itulah orang cakap perlakuan ibu bapa amat penting untuk memberi contoh kepada anak-anak. Hal ini kerana, apabila anak sudah mencapai umur satu tahun dan keatas mereka sudah pandai untuk imitate atau meniru gerak laku ibu bapa.
4. Menggunakan perkataan ‘tak’ atau ‘no’ sebagai perkataan favourite

Inilah merupakan perkataan kegemaran yang boleh ditutur oleh si manja. Kadang-kadang sampai semua perkara yang disuruh pun akan disebut ‘No’. Comel je.
5. Dah pandai menari ikut muzik

Setiap kali pasang muzik sahaja, pasti anak akan ikut menari berdasarkan rentak muzik. Ini bermakna bahawa anak-anak sudah pandai mengingati dan mengimbangkan diri mengikut situasi tertentu.
6. Dah pandai minum air guna cawan

Kalau sebelum ini kita perlu pegang botol anak ketika menyusu, apabila anak sudah mencapai umur yang sepatutnya mereka sudah boleh minum susu dengan sendiri! Bukan sahaja botol susu, kalau letakkan air dalam cawan pun mereka dah boleh minum sendiri.
7. Cerewet mengenai makanan

Makanan itu tak nak, makan ini tak nak, memang dah pandai memilih dah makanan. Apabila anak sudah pandai memilih makanan mengikut kegemaran mereka, memang si ibu pun pening kepala nak sediakan makanan mengikut kegemaran si kecil.
Siapa dekat sini yang mempunyai anak dalam lingkungan usia tersebut, jangan lupa untuk klik poll di atas. Barulah kita boleh kongsi pengalaman melihat perkembangan anak-anak.


7 Tempat Menarik & Rileks Sesuai Untuk Seisi Keluarga Bercuti Di Kota Kinabalu

Musim cuti sekolah hampir tiba, anak-anak juga dah bosan melancong di Semenanjung. Apa lagi, tempah saja penerbangan ke Sabah yang mempunyai banyak tempat pelancongan untuk seisi keluarga. Ini merupakan tempat-tempat menarik untuk membawa keluarga ‘explore’ Ibu Negeri Sabah iaitu Kota Kinabalu.
1.Kampung Budaya Mari-Mari, Sabah

Sabah mempunyai banyak budaya yang sangat berbeza berbanding di Semenanjung. Untuk dedahkan anak-anak anda dengan pelbagai jenis budaya dan kaum di Sabah, perkampungan Mari-Mari adalah tempat yang sesuai. Bukan itu sahaja, anak-anak juga boleh melihat cara hidup suku kaum Dusun, Lundayeh, Murut, Bajau dan banyak lagi.
1.Harga Dengan kenderaan

Bukan Wargenegara

Dewasa: RM 180.00 Seorang
Kanak-Kanak : RM160.00 Seorang

Warganegara

Dewasa : RM150.00 Seorang
Kanak-kanak: RM 120.00 Seorang

2. Harga Tanpa Kenderaan

Dewasa : RM98.00 Seorang
Kanak-kanak: RM 83.00 Seorang

Kanak-kanak Bawah 4 Tahun adalah percuma.

2.Muzium Negeri Sabah

Muzium adalah tempat yang sangat sesuai untuk mempelajari sejarah sesebuah negeri dengan lebih dalam. Selain itu, di luar muzium akan memaparkan janis jenis rumah traditional suku kaum orang asli di Sabah.
Harga

Warganegara – RM2.00
Bukan Warganegara – RM15.00

Warganegara sahaja:

Murid beruniform – percuma
Orang kurang upaya – percuma
Warga emas – percuma
Pemandu teksi – percuma

3.Wildlife Taman Lok Kawi

Terletak kira-kira 25KM luar bandar Kota Kinabalu, Taman Lok Kawi mempunyai banyak hidupan liar seperti orang utan, gajah Borneo Pygmy, beruang matahari Malayan dan banyak lagi. Di taman ini, anak-anak dapat kenal dan belajar banyak informasi tentang binatang-binatang ini.
Warganegara

Dewasa: RM 10.00
3 Tahun – 17 Tahun : RM 5.00
Warga Tua (60 Tahun ke atas) dan OKU : Free

Bukan Warganegara

Dewasa: RM 20.00
3 Tahun – 17 Tahun : RM 10.00
Warga Tua (60 Tahun ke atas) dan OKU : Free

4.Berkelah di Tanjung Aru

Berkelah di tepi pantai merupakan aktiviti yang sangat sesuai dilakukan bersama keluarga. Sambil menunggu matahari terbenam, anak-anak juga boleh bermain pasir dan air laut.
5.Menaiki Bot di Kampung Sambah

Kampung Sambah terletak di Tuaran di mana kira-kira 40 minit dari Bandar Kota Kinabalu. Kampung Sambah adalah perkampungan terapung untuk suku kaum Bajau. Selain dedahkan budaya suku kaum Sabah kepada anak-anak, mereka juga dapat melihat pemandangan kelip-kelip pada waktu malam.
6.’Water rafting’ di Sungai Kiulu

Aktiviti ‘water rafting’ mungkin terlalu ekstrem buat anak kecil. Jika bermalam di Kiulu Farmstay, mereka mempunyai banyak aktiviti yang bersesuaian dengan kanak-kanak seperti pancing ikan, menanam padi dan juga menoreh getah.
7.Tunggang Kuda di Sabandar

Bandar koboi terletak kira-kira 40 minit dari bandar Kota Kinabalu. Selain menunggang kuda, mereka juga menyediakan kereta-kereta vintaj dan kandang-kandang kayu yang sangat sesuai untuk bergambar.
*Menarik kan? Pastinya anda akan dapat ‘explore’ banyak pengalaman baru!:)


7 Tips Anak Pintar & Bijak Sejak Dalam Kandungan

Tips Anak Pintar
Mempunyai anak bijak adalah impian semua ibu-bapa. Namun, tahukah anda bahawa proses mendidik anak jadi pintar boleh dilakukan sejak dari dalam kandungan lagi? Ibu-bapa perlu memberikan perhatian yang penuh pada bakal bayi yang bakal lahir. Jika ketinggalan dengan entri sebelum ini, jemput baca petua didik anak pintar yang kami kongsikan sebelum ini.
Secara asasnya, untuk menjadikan anak pintar:

Rujuk ustaz/ustazah untuk makna yang baik
1. Berikan nama yang baik

Benar! Sebelum lahir lagi, berikan nama yang baik untuk bakal bayi. Ajak bayi berbual bersama-sama kita. Semasa Trimester 1, mungkin belum ada apa-apa lagi. Apabila mula masuk Trimester 2, usap perut dan selalu berkomunikasi dengan bayi.

Kerapkan berbual dengan bayi
2. Berbicara dengan bayi
Jika sudah ada nama, panggillah namanya. Ucapkan kata-kata seperti, “Sayang, ini mama ni. Mama sayang sangat adik. Mama tak sabar nak tunggu adik keluar. Nanti besar jadi anak yang soleh/solehah ya. Patuhi perintah Allah. Jaga mama dengan ayah baik-baik”. Kadang-kadang, tanpa sedar, seakan-akan bayi memahami bahasa kita. Tindakan refleks seperti menendang perut akan membuat kita tertawa sendirian. Pada Trimester 2, bayi sebenarnya sudah mengenali suara ibu mereka. Jadi, selalu-selalulah berkomunikasi dengan mereka.
Bukan ayah sahaja, tunjukkan kasih sayang dengan anak-anak yang lain
3. Bayi mahukan sentuhan ayah juga
Ayah mungkin tidak dapat merasa ‘tendangan’ si bayi. Cuba dekati perut ibu, ucapkanlah sesuatu yang baik-baik untuk bayi. Untuk lebih keseronokan, mungkin si ayah boleh merakam suara dan kata-kata, dan dengarkan menggunakan ‘headphone’ pada perut ibu.
Biasakan bayi dengan ayat-ayat Allah
4. Dengarkan ayat-ayat suci Al-Quran
Jika sudah puas bercakap dengan bayi, si ayah juga boleh mengalunkan ayat-ayat Al-Quran pada bayi. Jika ada kelapangan, solat berjemaah dengan si ibu. Selesai solat, baca Al-Quran bersama-sama. Andai ada masa terluang, bahkan dalam kereta sekalipun, dengarkan ayat-ayat suci selalu pada bayi. Mudah-mudahan, apabila besar kelas, boleh menjadi seorang hafiz/hafizah.
Bayi pun mahu tahu cerita dunia ‘luar’ juga
5. Bacakan cerita pada bayi
Selain Al-Quran, jika si ibu membaca buku-buku ilmiah yang lain, bacakan sekali kuat-kuat. Biar si bayi dengar akan isinya. Mudah-mudahan terang hatinya selepas keluar nanti. Rangsangan dan sentuhan pada bayi amat penting dalam membina ‘bonding’ antara keduanya. Berbual dan berceritalah selalu dengan bayi. Apabila ibu dalam keadaan gembira, begitu juga bayi. Elakkan ‘stress’ kerana secara tidak langsung, bayi akan merasa tekanan itu juga.
Jauhi makanan rapu, makan makanan yang berkhasiat dan seimbang
6. Penuhi keperluan nutrisi dalam pemakanan
Bakal ibu perlu makan makanan yang seimbang dan berkhasiat. Ini kerana, setiap nutrisi dari makanan itu, akan sampai pada bayi. Yang penting, pastikan sumber rezeki adalah dari sumber yang halal. Elakkan membeli menggunakan wang dari sumber yang diragui seperti rasuah. Ia akan mengalir dalam darah bayi tersebut. Makan makanan seimbang untuk kebaikan ibu dan bayi.
Anak itu adalah rezeki dari Allah
7. Penerimaan dengan hati yang terbuka
Si ibu perlu bersyukur ke hadrat Ilahi kerana bakal dikurniakan seorang anak. Hati mesti ikhlas menerima rezeki dari Allah. Kadang-kadang, ada ibu yang kurang bersedia untuk menimang cahaya mata. Ada juga yang menolak cahayamata akibat faktor ekonomi. Jika berfikiran sedemikian, cepat-cepat kita buang jauh-jauh. Penerimaan ini penting kerana ia membabitkan emosi dan hubungan antara ibu dan bayi. Secara tidak langsung, emosi negatif ini akan sampai pada bayi. Kekalkan elemen positif sepanjang hamil.

Kenapa bangsa Yahudi bijak?
Namun, pernahkah anda terbaca bahawa bangsa Yahudi juga melahirkan generasi yang bijak? Kebetulan kita sedang berbincang tentang perkara ini, apa kata kita singkap sekali apa rahsia mereka.
Nak lebih ‘challenging’, cuba buat soalan Add Maths
1. Ibu akan membuat latihan matematik dan muzik
Untuk merangsang otak bayi, dikatakan ibu ini akan menyanyi dan bermain piano. Si ibu dan ayah akan membeli buku matematik dan menyelesaikannya bersama-sama. Semestinya soalan-soalan yang sukar. Latihan matematik yang di lakukan sewaktu bayi di dalam kandungan dipercayai dapat melatih otak bayi untuk menjadi lebih bijak. Latihan ini di lakukan sehingga bayi dilahirkan.
Inilah ‘almond’ yang ada dalam Almond London
2. Pemakanan yang istimewa semasa anak masih dalam kandungan
Pemakanan ibu mengandung juga berbeza. Dikatakan juga, mereka gemar memakan kacang badam atau ‘almond’. Jangan ingat Almond London semasa hari raya sahaja. Mereka juga makan kurma bersama susu, roti, ikan tanpa kepala dan salad yang digaul bersama pelbagai jenis kacang. Diberitahu, daging ikan adalah amat baik untuk perkembangan otak bayi. Kepala ikan dipercayai mengandungi bahan kimia yang boleh merosakkan perkembangan dan penumbuhan otak sewaktu bayi di dalam kandungan. Juga menjadi kewajipan kepada mereka untuk mengambil pil minyak ikan sebagai nutrisi tambahan.Kebiasaannya, mereka makan buah-buahan dahulu sebelum nasi dan karbohidrat lain bagi mengelakkan merasa mengantuk dan lemah untuk memahami apa yang dipelajari. Sama seperti ajaran Rasulullah SAW, mereka tidak menyajikan ikan bersama daging, bagi mereka tidak elok di makan bersama.
Yang penting, makanan untuk kanak-kanak mestilah yang berkhasiat dan seimbang
3. Pemakanan yang istimewa semasa anak membesar
Dikatakan, anak-anak Yahudi diberi makan buah-buahan,  kacang badam dan pil minyak ikan.
Bahasa Arab menjadi pilihan
4. Mempelajari bahasa asing sehingga fasih
Sekurang-kurangnya 3 bahasa yang dikuasai oleh kanak-kanak Yahudi, iaitu Hebrew, Arab dan Inggeris. Dengan faktor geografi yang hampir dan dikelilingi negara Arab, mereka mempelajari bahasa itu.
Piano dan ‘violin’ menjadi pilihan
5. Mempelajari alat muzik
Mereka dilatih sejak kecil untuk mempelajari bermain alat-alat muzik seperti piano dan biola / ‘violin’. Pemahaman yang diperlukan untuk seorang kanak-kanak memahami nota-nota dan kod lagu akan membuatkan kanak-kanak itu lebih bijak. Dikatakan, dengan bermain muzik, seperti belajar bahasa, otak kiri dan kanan akan dirangsang sepenuhnya.


7 Tips Dan Panduan Cukur Rambut Bayi Selepas Lahir

Dalam Islam, mencukur rambut adalah afdal dilakukan pada hari ke-7 selepas bayi dilahirkan dan biasanya dilakukan berserta dengan kenduri aqiqah. Hukum mencukur rambut hingga botak ini adalah sunat. Rambut yang dicukur tadi akan ditimbang dengan emas atau perak untuk disedekahkan kepada fakir miskin.

 Ini selari dengan sebuah hadis di mana Rasulullah s.a.w. bersabda: Tiap-tiap anak itu tergadai dengan akikahnya yang disembelih untuk dia ketika hari ketujuh dan dicukur, lalu diberi nama. (Riwayat Ahmad dan disahkan oleh Tirmidzi)

Cukur Rambut Baby Baru Lahir
Tahniah kepada Mak Iti atas kelahiran cahaya mata sulungnya. Kepada yang baru menimang cahaya mata, jangan lupa mencukur habis rambut baby pada hari ke-7. Cukur sampai botak. Tak kira babygirl or babyboy. Jangan cukur sipi-sipi je.

Disunatkan. Sunnah dan perintah agama. Bila buat, dapat pahala. Banyak hadith tentang kelebihannya. Tujuannya untuk membuang rambut yang pernah diselaputi darah semasa dalam kandungan dan proses kelahiran. Darah kan kotor. Kalau dah terlepas hari ke-7? Buat je la hari-hari lain. Jangan langsung tak cukur pulak.

RAMBUT YANG DICUKUR PERLU DIITMBANG
Rambut yang dicukur ditimbang dengan penimbang emas (nak timbang kat kedai emas pun boleh), seterusnya berat rambut dinilai dengan harga emas atau perak ikut kemampuan kita, dan wangnya kita sedekahkan kepada fakir miskin. Sunnah dan sangat digalakkan.

Contoh rambut baby R ni berat 0.99g. Harga emas kita ambil paling mahal la kan sebab kita nak sedekah. Tapi ikut kemampuan. Kalau tak mampu, ikut harga perak.
Ini contoh ye.
0.99g x RM215/g (harga persatuan emas)= RM212.85.
Kalau nak sedekah RM215 pun boleh jugak. Seikhlas hati.
Cara nak kumpul rambut baby semasa cukur
Ketiga-tiga anak memang cukur pada hari ke-7. Tak panggil orang ramai pun. Husband yang cukur especially Rayyan & BabyR. Balik kerja terus cukur. Sebagai isteri, kena ingatkan suami.

1) Ambil 1 bekas berisi air
2) Basahkan kepala baby dan gunakan sedikit syampoo rambut baby.
3) Guna pisau cukur gillette je or mane2 yang ada. Pastikan baru.
4) Setiap kali cukur, celupkan pencukur dalam bekas berisi air tadi. Pastikan semua rambut yang dicukur dimasukkan dalam bekas tersebut.
http://majalahpama.my/
5) Selesai cukur, letakkan sehelai tisu di dalam penapis air. Tapiskan air & rambut dalam bekas tadi.
6) Biarkan penapis tersebut kering dihembus angin pada suhu bilik sahaja. Jangan la jemur kat luar rumah kang tinggal penapis je . Dah kering, boleh angkat je tisu dan rambut yang tertapis dan lipat rapi masuk bekas or sampul angpaw.
7) Bawa ke kedai emas untuk ditimbang. Atau timbang je sendiri kalau ada penimbang emas.

*Ini je la pengalaman sendiri. Atas nasihat UAI. Semoga dapat menjadi panduan orang ramai tentang cara untuk mencukur kepala anak-anak ya!
Sumber : Halimatulsaadiah Wan Jusoh, Siraplimau.com


7 Tips Diet Untuk Ibu Hamil Ada Diabetes Amalkan

Penyakit diabetes boleh terjadi kepada sesiapa tanpa mengira peringkat usia. Namun, apa yang lebih membimbangkan apabila ibu hamil mengalami masalah kencing manis yang digelar diabetes gestasi.
Diabetes gestasi adalah penyakit kencing manis ketika hamil yang bermula sewaktu kandungan minggu ke-24. Ini akan menyebabkan kadar dalam darah ibu meningkat jika tidak dikawal dengan baik. Terdapat beberapa simptom dan tips untuk ibu yang ada diabetes ketika hamil. Mari kami kongsikan.

Baca juga: 10 Jenis Kudap- Kudap Manis Yang Sesuai Untuk Pesakit Diabetes Makan
SIMPTON IBU HAMIL ADA DIABETES

Untuk pengetahuan anda, diabetes gestasi mungkin tidak akan menunjukkan sebarang simptom dan hanya dapat dikesan melalui ujian saringan penyakit itu.

Sesetengah ibu hamil mungkin akan mengalami beberapa simptom jika kadar gula dalam darah meningkat terlalu tinggi termasuklah:

Kerap haus
Kerap kencing
Cepat penat
Mulut kering

7 TIPS DIET UNTUK IBU HAMIL ADA DIABETES

1. JANGAN MAKAN TERLALU BANYAK
Sebagai contoh, anda boleh ambil 3 hidangan maksimun dalam masa sehari agar masih dapat nutrisi dan elak kadar gula dalam darah menjadi terlalu tinggi.
2. LEBIHKAN MENGAMBIL SERAT
Anda mungkin perlu lebih banyak mengambil serat daripada roti, nasi, barli, kekacang atau bijirin lain agar mampu mengekalkan kadar glukosa dalam tubuh badan.
3. LEBIHKAN PENGAMBILAN SUSU
Susu adalah sumber kalsium terbaik dan memandangkan ia adalah cecair, maka susu akan dapat diserap dengan lebih cepat. Namun, jangan ambil terlalu banyak ya.
4. KURANGKAN PENGAMBILAN GULA
Perkara paling penting yang anda perlu elak adalah makanan atau minuman yang tinggi gula bagi mengekalkan gula dalam darah.

5. JANGAN CUAI BERSARAPAN PAGI
Kadar glukosa sukar untuk dikawal pada waktu pagi ekoran hormon kehamilan yang kuat. Oleh itu, sila bersarapan pagi dengan pilihan hidangan yang tepat.
6. PILIH ALTERNATIF YANG PALING BAIK
Ibu hamil juga mungkin boleh menggunakan pemanis alternatif bagi menggantikan gula bagi mengelak diabetes gestasi menjadi lebih teruk. Antaranya ialah:

Aspartame
Acesulfame
Sucralose
Stevia

7. IBU HAMIL PERLU KEKAL AKTIF
Sangat penting bagi setiap ibu hamil sama ada dengan diabetes atau tidak untuk sentiasa kekal aktif bagi memastikan kecergasan dan kekuatan tubuh badan.
Kebiasaannya, kadar glukosa ini akan kembali normal selepas bersalin, namun masih berisiko untuk ibu hamil masih menghidap kencing manis jenis 2 pula. Dapatkan nasihat doktor dengan segera.
Sumber: Hello Doktor


7 Tips Elak Sakit Jantung, Nasihat Daripada Pakar Jantung

“Penyakit jantung tidak mengenal usia. Ada lelaki berusia semuda 28 tahun dah alami sakit jantung, manakala perempuan berusia semuda 32 tahun pun ada yang dah kena. Maka, seeloknya ketahui risiko dan amalkan tips elak sakit jantung seawal mungkin.”
Berikut merupakan amaran daripada Dr. Mahmood Sabruddin Zulkifli, Pakar Perunding Kardiologi & Perubatan Dalaman yang kini berkhidmat di DEMC Specialist Hospital Shah Alam. Banyak pengalaman yang beliau lalui sepanjang tempoh 15 tahun menjadi doktor, dengan purata berjumpa 25 pesakit setiap hari & 15-20 kes angiogram setiap minggu.

Dr. Mahmood / Foto Kredit: demc.com.my
Beliau sudi meluangkan masa & ingin berkongsi tips-tips berikut untuk kesejahteraan kita semua.

Bagaimana Nak Tahu Seseorang Itu Ada Sakit Jantung Atau Tidak?
Kalau nak tahu, jom kita tengok apakah simptom-simptom yang biasa untuk sakit jantung seperti berikut:

Ketidakselesaan pada leher, rahang, bahu, atas belakang atau abdomen
Nafas berasa pendek
Sakit pada sebelah atau kedua-dua belah tangan
Loya atau muntah
Berpeluh
Ringan kepala atau pening
Keletihan luar biasa

Kalau anda ada petanda-petanda seperti di atas, ini adalah simptom bagi sakit jantung.
Foto Kredit: seranganjantung.org
2 Faktor Risiko Umum Sakit Jantung
1. Faktor Risiko Tak Boleh Ubah (Irreversible)

Sejarah keluarga – Penyakit ni biasanya disebabkan keturunan, kalau ibubapa anda pernah menghidap sakit jantung, risikonya meningkat
Lelaki lebih berisiko berbanding perempuan
Semakin berumur, semakin meningkat risiko

2. Faktor Risiko Boleh Ubah (Reversible)

Diabetes – Boleh dikawal dengan kurangkan gula & mengambil ubat
Kehidupan sedentari / tidak aktif – Pastikan anda kembali aktif dengan kurangkan duduk, selalu berjalan, melakukan senaman & bersukan
Tekanan darah tinggi / hipertensi – Kurangkan gula
Merokok – Berhenti merokok jalan terbaik
Stres – Kurangkan stres dan belajar pengurusan stress

Foto Kredit: myhealth.gov.my
7 Tips Elak Sakit Jantung
Dah kenal 7 simptom sakit jantung, jom kita tengok 7 tips elak sakit jantung pula seperti berikut:
1. Lakukan saringan kesihatan
Kalau boleh saringan kesihatan jantung 2-3 tahun sekali. Jangan tunggu bila dah sakit, baru nak pergi dapatkan khidmat nasihat pakar.
2. Kenali faktor risiko anda
Boleh rujuk kepada faktor-faktor risiko umum sakit jantung seperti di atas. Jika anda berisiko tinggi, sila berhati-hati.
3. Kekalkan berat badan ideal
Kegemukan atau obesiti adalah punca kepada kebanyakan penyakit merbahaya seperti diabetes, tekanan darah tinggi dan bermacam-macam lagi. Ini adalah tips elak sakit jantung yang sangat penting.
4. Amalkan diet yang sihat
Jaga pemakanan anda dan kalau boleh kurangkan makanan berkarbohidrat tinggi seperti nasi. Kalau boleh ikutlah piramid makanan yang disyorkan.
5. Berhenti merokok
Bagi perokok-perokok di luar sana, berhentilah tabiat tidak sihat ini. Tips elak sakit jantung ini mungkin tidak begitu mudah bagi perokok tegar.
Namun, bukan sahaja badan anda akan menikmati kesannya, orang di sekeliling anda pun pasti menghargainya.
6. Kekal aktif
Dengan gaya hidup yang sedentari terutama sewaktu waktu bekerja, ramai di antara kita yang duduk sahaja di depan komputer selama berjam-jam lamanya. Cuba bangun setiap 30 minit dan berjalan sedikit sebelum sambung membuat kerja anda.
7. Belajar CPR
Biasa kita tengok di dalam filem atau pun drama siri, apabila seseorang itu sakit jantung dan rebah; akan ada seseorang yang akan melakukan CPR bagi menyelamatkan nyawa pesakit tersebut.
*Tips Bonus – Eh ada bonus pula? Dari segi aspek kesihatan, ‘mencegah lebih baik daripada merawat’ adalah sangat benar. Selain daripada mendapatkan khidmat Dr. Mahmood setelah terkena serangan sakit jantung, adalah lebih baik kita mencegahnya dengan mengamalkan tips elak sakit jantung di atas.
Ambil langkah proaktif sekarang, dengan menjadualkan saringkan kesihatan anda di DEMC Specialist Hospital hari ini.
Foto Kredit: demc.com.my
Akhir Kata,
Pesanan dan harapan Dr. Mahmood adalah bagi rakyat Malaysia mula sedar kepentingan kita jalani gaya hidup yang sihat, kenali faktor risiko masing-masing dan nikmati kehidupan sebaiknya.
Seperkara lagi, jangan suka dengar percakapan orang di sekeliling anda seperti makan ubat ini ada kesan tidak baiknya, takut untuk ke hospital kerana khuatir benda buruk akan terjadi, atau percaya bahawa perubatan moden ini tidak berlandaskan Islam. Banyak kajian telah dijalankan dan terbukti selamat & patuh syariah. Sebaliknya, jangan terlalu taksub kepada minuman ajaib yang boleh menyembuhkan semua jenis penyakit.
Demikianlah nasihat pakar seperti Dr. Mahmood yang berpengalaman luas di dalam bidang kardiologi demi kesejahteraan kita semua. Apa-apa pun, kita hanya berusaha dan Allah yang menentukan.
Jom kita tengok pula perkhidmatan yang tersedia di DEMC Specialist Hospital yang boleh membantu mereka menyaring, merawat dan memberi tips elak sakit jantung yang lebih spesifik dan sesuai dengan keadaan anda.


7 Tips Ini Akan Bantu Anda Dapatkan Tiket Flight Murah, Jom Bercuti!

7 TIPS NAK BELI TIKET FLIGHT MURAH.
Pergi bercuti adalah salah perkara yang paling menyeronokkan bukan? Tapi, selalu rancangan nak pergi ‘travel’ tu tergendala sebab tiket mahal la pula. Bila tiket mahal ni, agak susah untuk kita nak bercuti tambahan pula bagi sesiapa yang nak bercuti secara ‘backpack’ tu. Lari bajet nanti.
Jadi, berdasarkan perkongsian di laman Facebook Cuti-Cuti Malaysia Original, rupa-rupaya ada juga tips untuk membeli tiket penerbangan yang murah! Kena tahu caranya supaya selepas ini, lagi kerap kita boleh pergi bercuti, betul tak?

1. Tempah Hari Selasa Dan Rabu
http://www.nhm88.com/
Selasa dan Rabu merupakan salah satu hari terbaik untuk korang beli tiket flight. majoriti syarikat penerbangan biasanya akan tetapkan sistem tempahan pada hari Selasa jam 7.00 malam. Ini dibuat kerana syarikat penerbangan tahu kebanyakan penumpang akan hanya ada masa tempah tiket pada hari minggu. Berdasakan statistik, memang terbukti kebanyakan kita hanya akan belek-belek harga tiket pada hari Jumaat, Sabtu atau Ahad.

2. Tempah Awal, Tetapi Jangan Terlalu Awal
http://www.weekendnotes.com/

Berdasarkan pengalaman, korang kena tempah tiket sekurang-kurangnya 21 hari lebih awal dari tarikh korang nak terbang. Kebanyakan syarikat penerbangan sudah tetapkan dalam sistem untuk mencapai seberapa banyak jualan tiket yang boleh. Jadi, di dalam sistem tersebut sudah ditetapkan kuota tertentu tiket-tiket penerbangan yang dijual pada harga yang sangat murah.
Contohnya, dalam sistem ditetapkan penerbangan dari KuaLa Lumpur ke London, hanya 20 penumpang terawal akan dapat menempah tiket pada harga terendah. Sementara 200 penumpang seterusnya akan mendapat harga medium dan selebihnya lagi mungkin lebih mahal. Pendek kata, sistem syarikat penerbangan memang akan tetapkan harga tiket berdasarkan margin yang syarikat itu mahukan semasa mereka hendak terbang dari Kuala Lumpur ke London.
3. Hari Terbang Yang Sesuai
http://www.moneysavingexpert.com/
Cuba korang tempah tiket untuk terbang pada hari Selasa atau Rabu. Kebanyakan syarikat penerbangan memang akan tetapkan dua hari ini sebagai ‘hari kurang sibuk’ untuk sistem tempahan. Lapangan terbang juga selalunya kurang sibuk pada kedua-dua hari ini, berbanding Jumaat dan Ahad yang mana sistem tempahan dan lapangan terbang akan menjadi sangat sibuk.
4. Cari ‘Best Deal’ Untuk Penerbangan Antarabangsa
www.abay.vn
Kebanyakan syarikat penerbangan akan tawarkan ‘Best Deal’ kira-kira 11 hingga 12 minggu lebih awal untuk penerbangan antarabangsa. Jadi, korang kena rajin periksa harga tiket dalam tempoh ini.
5. Pilih Untuk Mendarat di Lapangan Terbang Kecil
http://www.manchestereveningnews.co.uk/
Korang boleh cuba teknik ini, iaitu turun di lapangan terbang yang bukan ‘lapangan terbang utama’ bagi sesebuah destinasi itu. Contohnya, kalau korang nak ke London, biasanya ramai akan terus pilih untuk mendarat di Heathrow. Lepas ini, jangan turun di Heathrow, sebaliknya korang cuba turun di lapangan terbang ‘kecil’ yang hampir dengan Heathrow seperti lapangan terbang di Manchester. kemudian, dari Manchester korang naik train ke London. Cuba cara ini. Mesti lagi murah!
6. Buang ‘Cookies’
http://www.supinfo.com/
Yang ini ramai yang tidak tahu. Sila buang cookies pada komputer riba, telefon pintar dan pc korang sekiranya korang dah melawat laman web penerbangan 30 hari sebelum itu. Sebab melalui cookies ini, sistem tempahan syarikat penerbangan akan andaikan yang korang sudah tengok laman web mereka berulang kali. Jadi, sistem tempahan akan tetapkan harga yang sama sahaja walaupun anda sudah masuk laman web itu berulang kali. Kadang-kadang, harga naik lagi ada! Jadi, korang amalkan tabiat padam cookies pada internet browser korang tu. Kalau tak tahu nak delete sila tanya Encik Google!
7. Bandingkan Harga
http://www.windowscentral.com/
Jangan malas untuk google dan bandingkan harga tiket yang korang mahukan dekat laman-laman web yang lain. Jangan hanya tertumpu pada satu laman web sahaja. Korang akan terkejut sebab kadang-kadang akan jumpa ada harga tiket yang lagi murah daripada syarikat penerbangan yang sama. Berikut merupakan search engine yang aku kerap gunakan untuk travel:
1. Skyscanner
 2. CheapFlight
 3. Momondo
 4. Kayak
 5. Google Flight
 6. Ita Software
www.myvouchercodes.co.uk
Selamat Melancong!
Sumber Facebook : Cuti Cuti Malaysia Original


7 Tips Masuk Rumah Baharu Anda Kena Tahu, Baru Tak Menyesal

Memiliki rumah sendiri selepas berkahwin sudah tentunya impian semua orang namun tidak semua dikurniakan rezeki seawal itu dan hanya mampu menyewa terlebih dahulu.
Baik menyewa mahupun rumah sendiri, kedua-dua mempunyai kelebihan masing-masing dan ada beberapa tips perlu dititikberatkan sebelum memasuki rumah baharu agar semuanya dalam keadaan selesa dan tidak mengecawakan. Nak tahu apa? Jom kita baca.

Baca juga: Tips Pemilihan ‘Decorative Bricks’, Baru Senang Nak DIY & Puas Hati!
7 TIPS MASUK RUMAH BAHARU ANDA KENA TAHU

Dekat sini contoh yang saya berikan adalah rumah berkeluasan 800sqft dengan bertemakan modern elegant. Jadi, apa-apa ketahui bajet anda dahulu sebelum memulakan reno dan deco rumah kediaman anda.

1. SILING & WIRING

Faktor utama nak bagi rumah nampak cantik adalah siling. Design plaster ceiling jenis flat pun cantik. Yang penting banyak point lampu yang tersusun kemas dan point kipas juga diletakkan ditempat yang betul.
Kalau boleh janganlah tambah point lampu atau kipas menggunakan casing. Sekarang ni kebanyakan developer agak kedekut nak bg point lampu di bilik tidur. Kadang-kadang 1 point je dengan keluasan bilik tidur yang agak besar.
Jadi nak tak nak kita kena tambah point lampu dengan buat plaster ceiling. Sebab kalau kita hack slab lagi melibatkan kos yang tinggi. Selain kelebihan nampak kemas dan cantik, kita boleh tambah beberapa point lampu deco untuk menaikkan seri sesuatu ruang.

2. CAT RUMAH
Bila siling rumah dah cantik, kita boleh tetapkan beberapa tema color. Pemilihan color cat mestilah berdasarkan tema yang kita minat. Ada orang suka natural yang lebih kepada grey, beige, soft brown, cream dan putih. Warna-warna seperti ni sesuai untuk semua jenis tema.
Kalau minat dengan tema farmhouse, dinding color putih amatlah sesuai. Ada yang berani dengan warna-warna terang atau gelap. Boleh je kalau pandai mix and match dengan perabot yang sesuai. Tapi make sure jangan semua dinding, fokus pada feature wall sahaja
3. KITCHEN CABINET

Ruangan dapur adalah ruang yang kita kena barhati-hati. Jangan ada yang tersilap pilih material, kod color dan kontraktor. Salah pilih memang bahaya, sebab nak tukar lain dalam masa terdekat memang susah dan ia melibatkan kos yang agak tinggi.
Di pasaran sekarang banyak kontraktor kabinet yang menawarkan harga yang murah. Tapi kena hati-hati  ye dari segi kekemasan kerja yang dibuat, material yang diberikan, hasil kerja mereka dan aksesori yang disediakan.
Antara material yang ada adalah melamine, 3g, 4g, formica, solid nyatoh, mdf dan lain-lain. Bagi saya semua ok cuma kod dia je kena pilih betul-betul.

Nak selamat pilih putih, hitam, grey dan warna elemen kayu. Nak nampak elegant boleh pilih warna yang berani seperti emerald green, dark blue, mint, turquoise.
4. LANTAI
Lantai jenis tiles atau lantai kayu kedua-duanya cantik. Pemilihan jenis lantai ni berkait rapat dengan kos yang diperuntukkan. Kalau ada bajet lebih boleh lah tukar kepada lantai kayu. Sebab lantai kayu ni nampak lebih modern, kemas dan cantik. Jangan ambik yang gelap nanti rumah nampak sempit.

5. CURTAIN & BLIND

Setelah selesai semuanya, sekarang masa untuk pemilihan curtain dan blind. Curtain ni dipilih berkait rapat dengan color cat yang kita pilih awal-awal tadi. Kalau cat lebih kepada light, curtain kena pilih yang dark sedikit untuk naikkan seri.
Kalau nak pilih curtain, pilihlah material jenis blackout dan untuk menjaga privacy mestilah ada day and night curtain(sheer). Bila siang barulah tak risau nak buka curtain, syariat pun terjaga.
Untuk bagi nampak ruang lebih luas ukur curtain mestilah wall to wall dan full height. Kalau kelebaran frame tingkap tu kecik, tak apa kita buat curtain besar.
6. PERABOT, WALL FRAME & AKSESORI

Cukuplah sofa 2/3 seater, armchair, bench/stool, coffee table, tv bench. Kita jangan sempitkan lagi ruangan yang ada. Kecuali kalau betul-betul ruangan tu besar.
Untuk entrance, kita mainkan dengan console table, chest of drawers atau cabinet yang sesuai. Bagi ruangan makan pula pilih meja makan berdasarkan size ruangan.  Ingat ye, semua pemilihan bergantung pada tema yang kita dah pilih awal-awal tadi.
7. BUILT IN WARDROBE & CABINET
Ini last keperluan kalau kita mempunyai bajet yang lebih. Kita boleh buat terus masa awal-awal proses reno tu, tapi kalau tak ada bajet lagi tak apa boleh buat kemudian.

Selalu wardrobe jenis material melamine full heigth 2 pintu dalam RM2000. Bila ada wardrobe ni lebih kemas dan tersusun. Semua barang-barang tambahan seperti toto, luggage bag, bantal-bantal boleh simpan dalam wardrobe. Tapi tak apa, ia bukanlah satu keperluan wajib untuk sesuatu dekorasi.
Jangan buat sekaligus semua ruang tapi setiap ruang tu siap separuh kerja dan last sekali elemen kekemasan sangatlah penting. Bila kita displin dan sabar, setiap kerja kita akan nampak kemas.
Sumber: Facebook Nur Nazihah Abd Razak


7 Tips Nak Kurus Dengan Cepat Kalau Lagi 3 Bulan Nak Kahwin!

“Aduh, lagi 3 bulan nak kahwin tapi berat aku ni masih tak turun. Kalau tak muat baju macam mana?”
Mempunyai bentuk badan yang langsing ketika hari perkahwinan adalah impian yang diidamkan oleh bakal pengantin terutamanya pengantin perempuan. Namun, disebabkan terlalu sibuk dengan hal kerja dan urusan persiapan perkahwinan boleh menyebabkan kita terlupa untuk menjaga berat badan. Kalau anda mahukan penurunan berat badan berlaku dalam masa 3 bulan, inilah cara yang anda perlu cuba!

NAK KURUS DALAM 3 BULAN? TAK ADA MASALAH!
Mungkin kedengaran agak tidak logik namun inilah yang boleh dicapai oleh anda jika mahu berkahwin dalam masa 3 bulan. Apa yang penting adalah target!

Bukan sahaja perlu mengamalkan gaya pemakanan yang sihat, tunggak utama seperti bersenam juga jangan dilupakan. Tidak perlu ke gym kalau tidak mampu, dekat rumah pun dah boleh bersenam.

Jadi buat bakal pengantin di luar sana, jom cuba cara yang dikongsikan ini dan semoga badan kita akan kelihatan langsing macam Gigi Hadid!
Sumber : ByHerInspire


7 Tips Tanam Buah Nanas MD2 Cepat Berbuah Dengan Lebat, Pasti Menjadi!

Nanas merupakan salah satu jenis buah yang paling banyak dihasilkan, di mana nanas berada di pilihan ketiga dalam penghasilan dunia selepas mangga dan pisang. Nanas menjadi pilihan utama ditanam untuk memenuhi keperluan nutrisi dan penting untuk penghasilan buah segar.
Nanas selalunya digunakan untuk segar, jus, pengeringan, digunakan dalam hidangan untuk dimasak dan sebagai pencuci mulut. Buah nanas ini mempunyai sumber yang baik daripada vitamin C dan vitamin A. Terdapat banyak jenis nanas, namun semakin banyak buah segar yang biasa dijual di Malaysia termasuk MD2.

Baca juga: Petua Sejukkan Badan & Kurangkan Demam Dengan Minum Air Barli Halia

7 TIPS TANAM BUAH NANAS MD2 CEPAT BERBUAH
Minggu lepas sempat lah merasa buah nanas MD2 yang saya tanam dalam tong cat. Saya tanam tak banyak pun. Tanam 5 pokok sahaja. Daripada 5 pokok yang ditanam, 4 pokok dah berbuah. Yang bestnya ia berbuah secara semulajadi. Tanpa saya buat aruhan.

Pokok Nanas MD2 ini saya tanam bulan Ogos 2019. Tanam dalam tong cat yang ditebuk dibawahnya. Dalam tong cat itu saya isi tanah campuran sebagai media tanaman.

Daripada 4 pokok yang dah berbuah, 2 biji dah selamat kami makan minggu lepas. 2 biji lagi insyaAllah boleh makan 1 bulan lagi. Bila saya kira dari bulan tanam hingga boleh makan, ianya hanya dalam masa 9–10 bulan sahaja.
Sangat teruja bila tanam nanas MD2 dan boleh makan dalam tempoh 9–10 bulan lepas tanam. Bukan setakat cepat berbuah, kualiti buah juga premium. Macam dua biji yang saya petik minggu lepas, 1 biji berat 1.6 kg dan 1 biji lagi 1.4 kg.

Ke 4-4 biji buah yang ada semuanya berbentuk silinder. Saiznya lebih kurang standard sahaja, antara 1.3 – 1.7 kg sebiji. Ini dah memenuhi standard eksport. Rasanya sangat manis dan crunchy. Saya agak, bacaan brix paling kurang pun 18 peratus.
Anak saya, Hannah yang umur 1 tahun 5 bulan suka sangat makan nanas ini. Habis 2 tangan meleleh hingga ke siku dengan air nanas.
Daripada pengalaman tersebut, saya boleh simpulkan bahawa ada 7 tips untuk buat nanas MD2 cepat berbuah.
1. Pemilihan tempat

Ini ladang sifu saya, pokok dapat 100% cahaya dan tanah yang terbaik.
Semua nanas MD2 yang saya tanam dalam tong cat itu, saya letak ditepi pagar depan rumah. Kawasan itu memang dapat cahaya yang penuh dari pagi hingga petang. Nanas MD2 ini memang dia nak duduk di tempat yang dapat cahaya matahari yang penuh.
Bila dapat cahaya matahari yang panjang, pokok dapat proses makanan dengan sempurna. Bila makanan dapat diproses dengan sempurna, pokok pun jadi sihat, cepat besar dan cun melecun. Jadi, nak pokok nanas membesar cepat bagaikan sang juara, pilihlah kawasan yang dapat cahaya matahari 100%.
2. Media tanaman

Dalam kes saya, saya gunakan tanah campuran sebagai media tanaman. Nisbah yang saya gunakan adalah 1 bahagian tanah, 2 bahagian pasir dan 1 bahagian organik. Susah untuk saya cakap nisbah tanah campuran yang terbaik untuk nanas MD2 sebab ianya bergantung pada tanah.
Sebenarnya, tekstur tanah yang akan menentukan nisbah tanah campuran kita nanti. Yang penting tanah campuran kita tu peroi dan poros. Nanas MD2 ini sangat manja dan sensitive dengan media yang terlalu lembap dan basah.

Bila media tanaman terlalu lembap, risiko pokok untuk kena penyakit reput pangkal adalah sangat sangat tinggi. Hampir 80% sahabat yang tanya saya kenapa nanas MD2 yang mereka tanam dalam pasu atau polybag tiba-tiba jadi hitam dan reput adalah disebabkan oleh media yang lembap.
Buat sahabat yang nak tanam secara komersil, pilihlah tanah yang sesuai. Tanah mineral sangat sesuai. Tanah gambut pun sesuai.
3. Saliran

Saliran ini sangat penting supaya air tidak bertakung di petak tanaman. Bila air bertakung, risiko pokok untuk kena penyakit reput pangkal sangat sangat tinggi. Bila tanam dalam tong cat, saya buat lubang dibawah tong cat. Saiz lubang lebing kurang 2 inci. Ada lebih kurang 6–10 lubang saya buat.
Bagi ladang-ladang komersil, sangat digalakkan kita tanam secara batas. Dihujung batas pula kita buat parit kecil supaya air tak bertakung di petak tanaman.
Risiko sangat tinggi jika tanam nanas MD2 tanpa batas dan parit terutamanya bila hujan. Hanya dalam masa seminggu, habis 1 ladang pokok kita boleh mati bila terendam air.
4. Saiz anak benih

Semua anak benih yang saya tanam dalam tong cat adalah gred A. Anak benih nanas MD2 ini kita boleh kelaskan kepada 3 gred :
Gred A @ Besar = Tinggi 60 cm. Berat lebih 280 gram.
Gred B @ Sederhana = Tinggi 45 cm. Berat lebih 180 gram.
Gred C @ Kecil = Tinggi 30 cm. Berat lebih 110 gram.
Lagi besar dan sihat anak benih yang kita tanam, lagi cepat kita boleh hormon. Pengalaman saya, kadar tumbesaran pokok ini sangat berbeza jika kualiti benih berbeza.
Misalnya, pada tarikh yang sama kita tanam anak benih gred A dan Gred B. Dengan sop dan pengurusan yang sama, kita boleh lihat tahap tumbesaran 2-2 gred anak ini akan berbeza.
Pengalaman saya, tarikh hormone boleh berbeza 1 -3 bulan bagi setiap saiz benih. Selain saiz benih, pastikan juga benih kita itu bebas dari sebarang penyakit dan kulat. Anak benih yang kita guna itu juga wajib disahkan MD2 tulen dan sebolehnya diambil dari ladang yang tidak bercampur dengan nanas lain.
5. Pembajaan

Kaedah pembajaan yang saya gunakan adalah secara siram ditengah- tengah pucuk dengan air baja. Kadar siraman adalah lebih kurang 50-100 ml setiap pokok. Kekerapan pula adalah 2 minggu sekali. Pada peringkat awal tanaman, saya guna baja NPK Larut Air 18.18.18 + micro dengan kepekatan antara 1.5 hingga 2.0.
Bila pokok dah besar dan nada daun lebih kurang 25 helai, saya tukar kepada baja NPK Larut Air 12.12.36 + micro. Kepekatan yang saya gunakan antara 2.3 hingga 2.5.
Kaedah ini saya dan buat untuk 6000 pokok nanas MD2 kami pada tahun 2018. Yang ini saya spray ditengah tengah pucuk dengan kuantiti lebih kurang 50 -100 ml. Alhamdulillah ianya berhasil dengan baik. Ada sahabat tanya, tak mati ke pokok bila bertakung air baja. Ini soalan yang sangat bagus.

Pokok kita ada risiko mati. Ianya bukan disebabkan oleh baja tapi disebabkan oleh air yang lebih dan media tanaman yang basah. Sebab itu, media tanaman kita kena pilih yang betul dan pastikan ladang kita mempunyai system saliran yang baik.
Ada juga yang tanya, baja sebatian atau butir yang selalu guna itu tak bagus lah. Bukan baja itu tak bagus. Baja itu bagus. Pokok ambil baja atau nutrient dalam bentuk ion. Untuk bertukar kepada ion, baja perlukan air.
Jadi, jika kita guna baja sebatian dan ianya kurang berkesan. Jangan salahkan baja ya sahabat. Mungkin silap kita membaja itu. Kita membaja masa kemarau. Pokok tak dapat ambil pun nutrien dari baja itu.
6. Siraman

Tanam nanas MD2 sangat mudah. Ia tidak memerlukan sistem pengairan. Nanas MD2 memang tak perlukan sistem pengairan tetapi tidak bermaksud ia tidak perlukan air. Dengan keadaan agroiklim Malaysia, memadai pokok nanas dapat air melalui hujan dan embun sahaja. Nanas ini kira anak beranak kaktus lah.
Tak perlukan air yang banyak. Bila cuaca panas, pokok nanas biasanya akan sedikit terbantut tumbesarannya. Jika cuaca terlalu ekstrem, pokok boleh mati.

Bila musim panas dan tiada hujan dalam masa 30 hari, elok lah kita buat siraman secara manual. Boleh guna power sprayer, siram ditengah-tengah pucuk lebih kurang 100 ml setiap pokok. Buat 2 minggu sekali.
Jika sahabat membaja secara siraman dua minggu sekali, siraman manual dah tak perlu buat. Ini salah satu sebab saya membaja secara siraman, dua dalam satu. Jimat masa, jimat baja dan jimat duit.
7. Aruhan

Nanas MD2 akan berbunga secara semulajadi bergantung kepada kesuburan pokok. Paling cepat 6 bulan lepas tanam. Ada juga yang usia 2 tahun masih belum muncul-muncul lagi bunganya. Bila tanam nanas MD2 secara komersil, kita wajib buat aruhan. Orang kampung panggil aruhan ni dengan nama “letak hormone”.
Tujuan aruhan ini supaya kita rangsang pokok untuk berbuah dengan cepat secara serentak dan seragam. Ada macam macam bahan kimia yang kita boleh guna untuk buat aruhan. Ada yang guna ethrel, ada yang guna Asetilena (Kalsium Karbaid), ada yang guna pil ANAA dan ada juga yang guna cecair NAA (Plafonix).

Saya biasa guna ethrel sahaja untuk nanas MD2 kami. Yang lain tak pernah guna. Biasanya, nanas MD2 boleh dipetik selepas 135–150 hari disembur dengan ethrel. Tanam nanas MD2 tak lah susah mana jika kena gayanya.
Dengan perancangan dan pengurusan yang betul, kita boleh buat pokok berbuah cepat dengan hasil yang premium. Dan yang paling bestnya tanam nanas MD2 ini, kita boleh plan bila nak suruh ia berbuah. Nak buah 2 kg sebiji pun kita boleh buat, nak buah 3 kg sebiji pun kita boleh buat. Best kan!
JANGAN TAMAK KIRA-KIRA!
Untuk permulaan, tanam dulu maksimun 3000 pokok. Belajar dulu selok belok pokok nanas ini. Kenal dulu masam pahit bidang ini. Rasa dulu sepak terajang nya macam mana.

InsyaAllah dengan 3000 pokok itu kita akan dapat belajar banyak perkara. Dan yang pengalaman yang paling mahal kita akan dapat adalah bab pemasaran. Dalam pertanian, pasaran adalah “king”. Jika tiada pasaran dan tak boleh jual, baik tak payah tanam.
Ingat! Sebelum tanam, pastikan kita dah tahu cara mana kita nak jual dan dimana pasarannya.
Sumber: Facebook Azuan Abdullah-AA


7 Tips Tanam & Jaga Pokok Strawberi Supaya Berbuah, Tak Payah Ke Cameron Highland Dah!

Rona kemerahan dan rasa manis buah strawberi di Tanah Tinggi Cameron Highlands sememangnya menjadi buah mulut. Tahukah anda sebenarnya ada spesies strawberi yang sesuai ditanam di tanah rendah Malaysia. Ia tidak memerlukan kaedah rumah hijau pun. Anak benih pokok strawberi juga mudah didapati secara online. Memang wajar tanaman ini menjadi kian popular. Berikut adalah perkara yang perlu diberi perhatian dan dipatuhi dalam penjagaannya supaya habitat pokok strawberi anda nanti sempurna.
TIPS PENJAGAAN POKOK STRAWBERI
1. MEDIUM/TANAH

Strawberi memerlukan medium tanaman yang peroi dan bersaliran baik. Yang menjadi keutamaan ialah medium tersebut mampu memegang kelembapan dalam jangka masa yang lama. Kebanyakkan nurseri mengunakan sabut kelapa yang telah dirawat sebagai medium tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

2. PH MEDIUM

Pokok strawberi anda memerlukan pH yang simbang dangan keperluannya untuk mendapatkan saiz buah optimum. pH ideal untuk tanaman ini adalah antara 5.5 hingga 7.
3. PENCAHAYAAN

Pokok strawberi memerlukan pencahayaan sekurang-kurangnya 4 jam sehari untuk iklim Malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

4. KEPERLUAN SAIZ KAWASAN

Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi di sebabkan apabila pokok terlalu berhimpit-himpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

5. SIRAMAN

Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat, strawberi memerlukan medium tanaman yang sentiasa lembap bukan basah tau. Jika air terlalu banyak, ia akan merosakkan akar serta menggalakkan pertumbuhan kulat. Siraman paling perlu di jaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.
6. BAJA

Pokok strawberi paling sesuai menggunakan baja cecair kerana ia mudah diserap. Tambahan pula, sistem akar pokok strawberi yang terlalu pendek sukar menyerap atau mencapai baja yang jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya 2 minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.
Seeloknya, pokok strawberi sesuai menggunakan baja organik. Walaupun produktivitinya tidak optimum, jangka hayat tanaman lebih tahan lama berbanding penggunaan baja kimia.
7. PEMANGKASAN

Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan untuk bagi setiap pokok. Ini kerana, jika daunnya terlalu banyak, penghasilan buah akan terganggu. Ia disebabkan oleh permukaan batang bawah pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat dihasilkan. Selain itu juga, bilangan sulur perlu di kurangkan untuk membolehkan hasil buah lebih banyak.
Sumber: Baja Ezigrow Untuk Semua


7 Tips Untuk Ibu Rawat Sakit Bahagian Bawah Ari-Ari Waktu Hamil

Ibu di luar sana pernah kena tak kena Pelvic Girdle Pain (PGP) masa mengandung? Rasa sakit di bahagian bawah ari-ari sampai ke bahagian belakang, tulang pinggul dan peha. Makin lama, makin kuat pula rasa sakit.
Satu dalam lima wanita hamil mengalami sakit ketika mengandung ini kerana tiga sendi pada tulang pinggul bekerja bersama-sama dan lazimnya bergerak sedikit. Sakit bermula bila sendi ini bergerak tidak seragam menyebabkan tulang pinggul menjadi kurang stabil dan sakit.

Baca juga: Si Ibu Mesti Tidur 6-8 Jam Sehari, Barulah Otak Berfungsi!
SAKIT KETIKA MENGANDUNG MEMANG SEKSA, RAWAT GUNA 7 CARA INI
Menerusi perkongsian doktor sakit puan di Twitter, semakin bayi membesar dan berat merupakan antara faktor terjadinya sakit tersebut.

Tips nak kurangkan sakit :
1. Kena aktif, dalam masa yang sama kena dapatkan rehat secukupnya.
2. Sentiasa tukar posisi. Jangan duduk lama-lama sehingga lebih 30 minit. Sentiasa ubah posisi.
3. Nak pakai kain atau seluar – duduk dan pakai. Jangan berdiri.

4. Kalau berdiri, kena seimbangkan berat pada kedua-dua kaki.
5. Nak masuk dan keluar kereta kena pastikan kaki rapat, jangan kangkang lebih sangat.
6. Nak pusing-pusing dekat katil pun kena pastikan kaki sentiasa rapat.
7. Bila tidur letak bantal kecil pada bahagian belakang dan antara kedua belah kaki untuk sokongan tambahan.

Rawatan fisioterapi banyak membantu ibu kurangkan sakit. Ada senaman-senaman yg membantu yg akan diajar oleh ahli fisioterapi.
Sakit itu datang jika:

Jalan pada permukaan tak rata.
Nak kangkang untuk keluar dan masuk kereta.
Naik tangga, nak pakai seluar atau kain – berdiri sebelah kaki.
Masa buat hubungan kelamin.

Sumber: Twitter Dr Muhammad Izzat


7 Tips Untuk Ibubapa Atasi Masalah ‘Malu Tak Bertempat’ Dalam Kalangan Anak, Baru Berani!

“Adik, tolong hantar kuih dekat makcik rumah sebelah tu”
“Alaa, adik taknak lah, adik malu…”

Aduh, susah betul bila anak-anak pemalu ni. Kalau malu bertempat tak apa lah, ini tidak, hampir semua benda yang kita suruh buat pun diberi alasan malu. Macam mana anak-anak nak berani berhadapan dengan orang ramai ni?
 7 PANDUAN MEMBANTU ANAK PEMALU
Bermain (play) adalah aktiviti yang sangat baik untuk membantu perkembangan sosial anak-anak. Dengan bermain anak-anak belajar berinteraksi, bertolak ansur, merancang, bekerjasama dan pelbagai skil sosial penting lain yang akan membantu mereka sehingga dewasa kelak. Walau bagaimanapun ada ibubapa dan guru yang menghadapi masalah apabila anak yang pemalu sukar untuk bermain atau ‘masuk kawan’.

www.netmums.com

Mempunyai sifat malu adalah sangat baik tetapi malu yang keterlaluan dan tidak bertempat boleh membantutkan proses pembelajaran anak. Kita harus faham, sememangnya ada kanak-kanak yang dilahirkan dengan pembawaan (slow to warm up temperament ) sebegitu. Bagi anak yang pemalu, bermain dan berinteraksi dengan orang lain memerlukan tenaga yang sangat banyak. Mereka memerlukan usaha yang lebih berbanding kanak-kanak yang lebih ramah dan cepat mesra secara semula jadi (easy temperament) .
CIRI-CIRI ANAK PEMALU:
http://www.usmama.com/
1) mereka suka memerhatikan anak-anak lain bermain tetapi sukar bagi mereka untuk turut serta dan berinteraksi bersama.
2) memilih untuk tunduk, berdiam diri atau bersembunyi apabila berada di kalangan orang lain yang tidak dikenali
3) sukar ke tempat yang baru tanpa ditemani ibubapa.
4) separation anxiety tinggi apabila memulakan persekolahan.
5) tidak suka sebarang perhatian ke atas mereka.
Ada anak yang berhati-hati apabila bergerak supaya tidak membuat sebarang bunyi yang menarik perhatian.
BAGAIMANA MEMBANTU ANAK PEMALU ?
1) TUNJUKKAN YANG ANDA FAHAM (SHOW EMPATHY)
http://www.scholastic.com/
Anak-anak yang pemalu rasa takut untuk berhadapan dengan orang lain. Perasaan takut itulah yang menghalang mereka dari bermain dan berinteraksi. Tunjukkan bahawa kita faham bagaimana rasanya apabila berada dalam situasi takut yang sebegitu. Jangan tidakkan perasaan anak kerana itu tidak membantu anak untuk mengatasi perasaan tersebut. Acknowledge the feeling first.
ELAKKAN dari berkata: “Kenapa pulak nak malu? Tak ada apa yang nak ditakutkan. Itukan kawan-kawan.”
GALAKKAN anak dengan menunjukkan empati: “Malu ye? Masa mama kecik dulu pun kadang-kadang malu jugak bila nak bermain. Sekarang pun kadang-kadang mama malu kalau jumpa orang baru. Takut pun ada.” Dengan menunjukkan empati, anak akan lebih ‘relax’ dan tidak merasakan diri terasing. Perasaan asing itu akan lebih memburukkan keadaan. Apabila anak ‘relax’ dan tenang, dia akan lebih bersemangat untuk mencuba.
2) JANGAN MELABEL
www.boldsky.com
Melabel dalam situasi apa sekalipun, boleh memudaratkan kerana anak akan membentuk imej diri sebagaimana label yang kita berikan (terutamanya oleh ibubapa dan guru).
ELAKKAN melabel anak di depan orang lain. CONTOH: “Dia ni pemalu…susah nak bermain dengan orang”. Jika beginilah caranya, anak itu akan percaya yang dia pemalu maka tidak mengapa jika dia tidak cuba bermain. “That’s me, why should I change?”
GALAKKAN dengan berkata: “Anak saya ni kadang-kadang mengambil masa untuk mula bermain”. Kata-kata yang sebegini dapat mengubah ‘mindset’ anak tentang dirinya. Dia akan cuba memberi peluang untuk diri sendiri.
3) BANTU ANAK TETAPKAN MATLAMAT
blog.highlights.com
Adalah normal untuk anak merasa malu apabila berada dalam persekitaran atau situasi yang baru. Ibubapa boleh membantu dengan menetapkan matlamat untuk anak, tanpa dipaksa. Mulakan dengan usaha kecil.
CONTOH: Matlamat anak untuk minggu ini adalah untuk memberi salam atau mengucapkan ‘hello/good morning kepada kawan yang bermain bersama-sama di ruang yang sama. Tidak perlu diucapkan kepada semua. Usaha kecil ini dilakukan supaya anak merasa selesa dan tidak gugup. Apabila gugup, perasaan malu itu sukar dielakkan.
– Pastikan tugasan itu berpatutan dan tidak menimbulkan anxiety dalam diri anak.
– Bincang dengan anak terlebih dahulu sama ada matlamat itu realistik untuk dicapai
– Dengar pendapat anak dan bimbinglah dia.
4) DEDAHKAN ANAK PADA PELBAGAI SITUASI.
www.activityhero.com
Anak pemalu yang dibiasakan berjumpa dengan orang ramai di pelbagai tempat, lama kelamaan akan menjadi lebih selesa untuk berinteraksi. CONTOH:
i) Bawalah anak ke perpustakaan atau kedai buku kerana di sana dia akan bertemu dengan ramai kanak-kanak yang lain. Biar dia memerhati tanpa perlu berinteraksi terlebih dahulu. Untuk lawatan seterusnya bolehlah dipraktikkan langkah 3 di atas.
ii) Apabila bawa anak membeli barang keperluan di ‘supermarket’, galakkan anak bertanya kepada pekerja di mana letaknya sesuatu barangan yang dicari.
Berdiri di sebelah anak supaya dia merasa selesa bertanya dengan adanya diri anda yang ‘familiar’.
iii) Apabila ke restoren, biar anak memesan makanan sendiri dengan pelayan restoren untuk meningkatkan keyakinan diri anak.
Pendedahan yang berperingkat ini sedikit demi sedikit akan mengurangkan rasa malu anak untuk bermain dengan kawan-kawan dan malu untuk turut serta dalam aktiviti dan perbincangan di sekolah. Anak juga akan menjadi individu yang lebih terbuka dan punya empati terhadap orang lain kerana telah diberikan pendedahan dari awal.
5) BANTU ANAK MULAKAN PERBUALAN (PROMPT).
www.ecr.co.za
Anak yang pemalu tidak tahu bagaimana caranya untuk memulakan perbualan walaupun berada di kalangan mereka yang dikenali. Ibubapa boleh membantu dengan memulakan dahulu perbualan di antara anak dengan rakan yang lain. CONTOH:
i) “Beritahulah kawan siapa nama”. “Kawan dah nak balik tu, cakap ‘bye’”. Jika anak masih malu untuk membuka mulut, minta anak lambaikan tangan. Itu juga satu teknik untuk membiasakan anak.
ii) Satu teknik lagi dipanggil ‘triangulation’ di mana kita bertanya pendapat anak tentang subjek perbualan yang telah dimulakan antara ibubapa dan kanak-kanak yang lain.
CONTOH:
Seorang anak bernama Lisa bercerita tentang kejadian dia terjatuh di padang kepada Puan Dina, ibu Nora. Puan Dina bertanya kepada Nora yang pemalu, “Nora pun pernah jatuh kan? Cuba cerita”. ‘Prompt’ yang sebegini dapat membantu Nora untuk memulakan perbualan dan persahabatan bersama Lisa. Walau bagaimanapun perlu berhati-hati supaya tidak terlampau menekan anak untuk berbual. Beri anak peluang secara berperingkat.
6) ROLE PLAY
http://www.wisegeek.net/
Sebelum anak menghadapi situasi yang baru atau pergi ke tempat yang dia tidak biasa, adakah ‘role-play’ dengan anak terlebih dahulu. Cuba lakonkan/’rehearse’ apa yang patut dicakap dan dilakukan apabila berhadapan dengan sesuatu situasi atau apabila ditanya sesuatu soalan. Ini merupakan persediaan mental, emosi dan fizikal supaya anak tahu ‘what to expect’. Anak pemalu akan merasakan tekanan yang tinggi jika mereka tidak tahu apa yang berada di hadapan.
CONTOH: Gunakan anak patung/teddy bear/watak kegemaran anak untuk ‘role play’ dan bertanya soalan-soalan santai kepada anak. Apabila anak membuat persediaan sebelum berhadapan dengan kawan-kawan atau berada di situasi yang baru, dia akan lebih merasa ‘relax’.
7) PUJIAN
http://everythinganfazsad.blogspot.my/
Pujian adalah ganjaran yang paling murah dan efektif apabila kena caranya. Apabila anak menunjukkan perkembangan dalam interaksinya dengan kawan-kawan, pujilah perkembangan tersebut. Apabila anak berusaha walaupun kecil, pujilah anak.
Puji dengan spesifik dan sebutkan apakah usaha dan perkembangannya. Jangan hanya puji ‘bagus’, ‘well done’, ‘good girl’ dan lain-lain pujian umum. CONTOH: apabila anak mencapai matlamat seperti langkah 3 di atas, pujilah anak, “ Ayah nampak Adi lambai kepada Firas tadi ye? Baguslah lambai, bila dah biasa nanti, boleh bermain bersama-sama”.
Sebutkan apa yang telah dicapai oleh anak walaupun usaha kecil. Bagi anak yang pemalu, usaha itu sudah terlalu besar untuk dilakukan. Pujian yang spesifik atau ‘descriptive’ memberi semangat kepada anak untuk lebih berusaha. Memuji usaha-usaha anak akan mewujudkan ‘GROWTH MINDSET’ yang akan memotivasikan anak untuk sentiasa memperbaiki diri. Bagi anak yang pemalu, pujian ini mungkin tidak akan menghilangkan terus sifat pemalunya tetapi akan membuatkan anak lebih selektif dan malu bertempat.
giphy.com
Cubalah. Pembawaan pemalu (slow to warm up) bukanlah satu kekurangan. Salurkan ia dengan betul supaya dapat memaksimakan potensi diri anak yang pelbagai. Terus galakkan anak bermain.
Artikel ini adalah hasil perkongsian dari Puan Noor Afidah Abu Bakar, Certified Positive Parenting Educator (Parent Practice UK) di lama Facebooknya.
Sumber: Parent Connect


7 Tips Untuk Ibubapa ‘Siap Sedia’ Sebelum Bercuti Bersama Bayi. Tak Perlu Pening Kepala Lagi!

Dah nak masuk musim cuti sekolah, banyak perancangan untuk bawa anak-anak bercuti. Tapi, bila nak bercuti fikir pula nak bawa sekali anak yang masih kecil lagi tu agak merumitkan. Bukannya apa, anak yang masih kecil atau bayi ini banyak kerenahnya dan perlu dipantau dengan rapi. Takut pula bila ibubapa terleka dengan keseronokkan bersama anak yang sudah besar, terabai pula penjagaan terhadap anak yang masih kecil ini ketika bercuti. Oleh itu, apa kata anda ‘bersiap sedia’ dengan 7 tips ini!
7 TIPS PENTING TRAVEL BERSAMA BAYI
http://www.thegraciouswife.com/

Tengah musim-musim cuti sekolah ini, mesti mak ayah yang memang “kaki travel” runsing nak travel tapi ada anak masih kecil. Takut anak tak sihat, anak tak behave, anak meragam, perubahan cuaca, anak “jetlag” semua ada. Jadi, kali ini saya nak kongsikan 7 tips travel bersama bayi berdasarkan perspektif occupational therapist + mommy.
1. Kurangkan bilangan beg semasa travel
www.shophushbaby.com

Kalau boleh hanya 2 bag (luggage + bag keperluan bayi). Lupakan handbag “fancy-fancy” sekejap supaya tiada episod tertinggal handbag di airport disebabkan tak cukup tangan, lagi-lagi anak yang jenis melekat macam “koala bear”. Paling senang pakai sling bag untuk letak passport, purse dan handphone. Lainlah kalau guna kereta, nak bawa 1 rumah pun boleh.

2. Bawa baju lebih
www.shutterstock.com
Pastikan ada 1 set persalinan lengkap untuk mak ayah juga di dalam flight untuk “berperang” bila tiba-tiba anak muntah, bocor, atau tumpahkan makanan. Biasalah masa ini, tangan laju sahaja sambar benda baru.
*Penting!
Bawa ziplock bag atau plastik lebih.
3. Bawa mainan yang baru + mainan biasa di rumah
www.babycenter.com
Demi memastikan bayi behave dan tak meragam apabila duduk di dalam flight berjam-jam, pastikan bawa sedikit mainan yang biasa untuk beri bayi perasaan selamat di tempat yang baru terutamanya untuk bayi bawah 18 bulan yang biasanya mengambil masa untuk “adapt” dengan tempat baru. Normal tahap perkembangan emosi anak bawah 18 bulan, takut dengan tempat dan orang baru.
Keluarkan satu-satu mainan, jangan terus longgok semua mainan depan dia. Jika anak dah bosan 1 mainan, simpan dan beri mainan lain. Seterusnya ulang-ulang sampai anak dah bosan baru kenalkan dengan mainan baru. Yang bagusnya masa ini anak cepat lupa mainan yang dia dah main jadi mudah untuk kita “manipulate”.
http://www.momjunction.com/
Sediakan 2 bag mainan, biasanya masa ini anak suka campak-campak mainan jadi asingkan mainan yang kotor dan bersih. Paling mudah guna ziplock bag.
*Kriteria mainan untuk dibawa:
– Berbunyi
– Mudah dibasuh
– Boleh digigit
– Saiz sederhana (tidak boleh ditelan)
– Boleh bertukar pelbagai bentuk (lego/blocks)
4. Breastfeeding
http://thestir.cafemom.com/
Untuk ibu yang menyusu badan, wajib bawa nursing cover kemana-mana dan pakai baju yang BF friendly.
5. Makanan bayi
ytmeals.wordpress.com
Pengalaman saya travel ke Jepun bersama bayi 10 bulan yang tak nak makan instant baby food. Caranya, bekukan semua makanan bayi dalam bekas-bekas kecil dan simpan dalam cooler bag. Selalunya boleh tahan sejuk selama 12 jam. Contohnya 5 hari, bawa 10 bekas bubur nasi beku dan 3 bekas lauk (puree sayur-sayuran dan ayam/ikan) dan 1 bekas yang boleh masuk dalam microwave untuk panaskan di hotel/homestay. Sebelum keluar seharian, panaskan makanan bayi dan simpan dalam thermos yang boleh tahan panas 8 jam. Untuk snack, sediakan biskut dan buah-buahan yang boleh sumbat sahaja dalam “food feeder”.
6. Stroller dan baby carrier
http://www.thesweetestthingblog.com/
Jika travel ke tempat yang banyak menggunakan “public transport”, seeloknya bawa compact stroller yang mudah dilipat dan disimpan serta baby carrier supaya anak tidak meragam apabila tidak cukup tidur dan rehat. Mak ayah pun kurang stress dan penat nak berdukung setiap masa.
Banyak sangat kegunaan stroller semasa travel, untuk anak rehat + tidur + bag shopping + handbag + makanan + air. Melainkan mak ayah yang jenis sado, boleh angkat anak dan bag 8 jam sehari.
*Normal purata masa tidur anak bawah 12 bulan adalah 13 – 16 jam sehari, pastikan anak cukup “kuota” tidur sepanjang travel.
7. Ubat ubatan
http://www.mynameisola.com/
Sentiasa bersiap sedia jika terkena penyakit biasa, demam, batuk, selsema dan cirit birit yang cukup sepanjang di sana. Jangan lupa dapatkan nasihat dan cadangan ahli farmasi yang bertauliah ya sebelum membeli. Kesimpulannya, pokok pangkal semua tips ini hanya 5 perkara ini sahaja yang paling penting untuk memastikan anak behave:
Cukup tidur.
Cukup makan.
Cukup main.
Cukup kasih sayang.
Sihat.
Semoga bermanfaat, terima kasih.
Artikel ini adalah hasil perkongsian Maryam Jamadi, Occupational Therapist Beyond Home Therapy di laman Facebooknya.


Tahun 2016 merupakan tahun yang mencabar dan menarik, terutamanya bagi sektor pendidikan.
Kejayaan institusi, syarikat dan individu membangunkan peranti, perisian dan aplikasi canggih bukan hanya memberi kesan positif dalam kehidupan peribadi kita tetapi juga aspek pendidikan sejagat. Dengan dunia yang menjadi semakin global, kita seharusnya memanfaatkan segala sarana dan kemudahan yang boleh dicapai demi menjadikan bidang pendidikan kita lebih berdaya saing.

7 trend yang bakal dibincangkan ini dijangka mampu mengubah landskap pendidikan negara ini ke arah yang lebih baik jika dimanfaatkan sebaiknya.
7 Trend Yang Bakal Mengubah Landskap Pendidikan Tahun 2016
1. Sukan Elektronik (E-Sukan)
Foto Kredit: sportingnews.com

E-sukan merupakan sebuah industri baru, bukan kepada pembangun permainan video, tetapi merupakan industri dan sumber ekonomi baru kepada para pemain. Ya, anda dibayar apabila bermain permainan video.

Terbaru, sebuah sekolah di Norway telah menawarkan kursus E-sukan kepada pelajar-pelajarnya, dan hal ini membuktikan bahawa e-sukan merupakan sebuah bidang yang berdaya saing.
Aspek-aspek penilaian bagi pelajar sukan tradisional dan e-sukan tidak banyak bezanya. Penilaian terhadap aspek-aspek seperti kemahiran berkomunikasi berkumpulan, perancangan strategi dan juga taktik permainan, tidak hanya digunapakai dalam bidang sukan tradisional tetapi juga dalam e-sukan.
Kita sudah tidak perlu ragu-ragu lagi dengan e-sukan, seakan-akan ianya tidak mendatangkan sebarang faedah langsung kepada industri lain selain e-sukan itu sendiri. Hal ini kerana applikasi e-sukan dapat digunapakai dalam bidang lain seperti ketenteraan, penjelajahan kawasan baru bahkan dalam sukan tradisional.
Sektor pendidikan di Malaysia perlu mencari jalan agar dapat memanfaatkan e-sukan demi meningkatkan mutu pendidikan negara.
2. Pengaturcaraan
Foto Kredit: jimpei.net
Tidak dinafikan lagi, pengaturcaraan komputer merupakan kemahiran dan bidang yang sangat penting dewasa ini. Pelajar yang mempelajari pengaturcaraan komputer bukan hanya dapat menambah ilmu baru bahkan kemahiran mereka itu dapat digunakan dalam usaha meneroka peluang ekonomi baru.
Langkah Kementerian Pendidikan Malaysia mengkhususkan satu bab tentang pengaturcaraan komputer dalam subjek Teknologi Maklumat dan Komunikasi Tahun 6 dijangka mampu memberi impak positif bukan sahaja kepada pelajar bahkan kepada seluruh sistem pendidikan itu sendiri.
Hal ini kerana ianya mampu menjadikan para pelajar lebih berkemampuan dalam menyelesaikan masalah yang kompleks, mampu membangun aplikasi komputer dan juga suatu hari nanti berupaya menganalisa data-data besar atau disebut sebagai big data dalam Bahasa Inggerisnya.
3. Robotik
Foto Kredit: keenobot.com
Robotik merupakan sebuah bidang yang sangat istimewa kerana ia menggabungkan beberapa bidang kejuruteraan seperti elektronik, mekanikal dan reka bentuk disamping bidang sains komputer seperti pengaturcaraan.
Mendedahkan pelajar kepada dunia robotik mampu memberi kesan besar kepada industri kejuruteraan negara bukan hanya dalam bidang pembuatan dan penyelengaraan tetapi dalam bidang reka bentuk.
Kita sedia maklum bahawa bidang reka bentuk ini bukanlah suatu bidang yang norma di Malaysia ini dan dengan pendedahan awal kepada pelajar sekolah realiti ini diharap mampu diubah.
Malangnya apa yang terjadi sekarang, hanya kanak-kanak dari keluarga berpendapatan tinggi sahaja mampu mendapat capaian kepada pendidikan robotik, manakala golongan kelas pertengahan dan berpendapatan rendah tidak mampu memperolehi kemewahan ini.
Oleh itu kit robotik berkos sederhana dan rendah dijangka dapat menyelesaikan masalah ini, pada tahun ini.
4. Percetakan 3D
Foto Kredit: airwolf3d.com
Hari ini subjek Kemahiran Hidup di sekolah rendah dan menengah mendedahkan para pelajar dengan teknologi pembuatan berasaskan kayu dan logam. Dengan teknologi percetakan 3D, pelajar dijangka mampu mereka bentuk sesuatu yang mustahil direka dengan menggunakan kayu dan logam.
Hal ini secara langsung dapat membuka halangan yang membataskan kreativiti para pelajar untuk pergi lebih jauh yang dibatasi oleh keupayaan penggunaan perkakas dan kemahiran pembinaan menggunakan kayu dan logam.
Dengan hanya mereka bentuk menggunakan perisian komputer yang boleh didapati secara percuma, apa sahaja boleh dijelmakan menjadi realiti. Tambahan pula, teknologi percetakan 3D yang telah wujud sejak sekian lama dan telah luput patennya menjadikan mesin pencetak 3D mampu dimiliki oleh sekolah pada harga serendah RM2,000 sahaja.
5. Realiti Maya
Foto Kredit: keenobot.com
Realiti maya mampu menghasilkan persekitaraan maya yang memberi pengalaman visual dan audio kepada manusia melalui komputer seolah-olah menyerupai pengalaman yang sebenar.
Oculus Rift sebagai contoh merupakan salah sebuah peranti realiti maya yang bakal dikeluarkan pada suku pertama tahun 2016, dan bidang pendidikan khususnya institusi sekolah rendah dan menengah perlu mengambil peluang keemasan ini.
Teknologi realiti maya ini mampu memberi para pelajar pengalaman sebenar berada di persekitaran yang tidak mampu dicapai secara fizikal oleh kerana batasan jarak, keselamatan dan kos seperti laut dalam, Stesen Angkasa Antarabangsa mahupun angkasa lepas itu sendiri.
Tidak terhad kepada itu, para pelajar juga boleh menjelajah melalui tubuh badan manusia dan meneroka sistem biologi ciptaan tuhan ini.
Tidak saja bertumpu kepada penggunaan permainan digital, realiti maya juga mampu memberi pendedahan awal kepada pelajar berkaitan soal keselamatan pemanduan jalan raya, dengan memberi mereka peluang memandu kereta maya sekalipun mereka masih belum layak untuk memiliki lesen.
6. Pembelajaran Mudah Alih
Foto Kredit: govtech.com
Semenjak 2 hingga 3 tahun kebelakangan ini, seluruh aspek kehidupan kita telah menjadi lebih mudah alih dengan kewujudan peranti-peranti mudah alih berkos rendah dan sederhana di pasaran. Lebih 3 juta aplikasi mudah alih boleh didapati di Google Play Store dan Apple App Store.
Anda tidak perlu lagi ke ATM untuk memindahkan wang dan tidak perlu beratur panjang untuk membayar bil utiliti. Pemesanan makanan hanya di hujung jari, menempah lori tidak lagi perlu melihat iklan di tiang elektrik dan menonton rancangan kegemaran anda kini tidak lagi perlu di hadapan telivisyen.
Kehidupan kita telah banyak berubah, tetapi bagaimana pula dengan pendidikan anak-anak kita. Adakah searus dengan perubahan yang lain?
Kini anak anda boleh belajar muzik, pengaturcaraan komputer dan juga matematik dengan menggunakan aplikasi dalam peranti mudah alih. Beribu-ribu aplikasi boleh didapati secara berbayar mahupun percuma, tinggal lagi hanya kitalah yang mahu menggunakannya.
Pendidikan dapat dilakukan di mana jua samada di kedai kopi atau di pusat membeli belah. Ianya tidak terhad di dalam kelas lagi pada hari ini.
7. Perkomputeran Awan
Foto Kredit: brasilwebhost.blog.br
Bidang perniagaan dan perdagangan telah lama menggunakan perisian sebagai utiliti, yakni menggunakannya seperti air dan elektrik hanya apabila diperlukan, terima kasih kepada perkomputeran awan. Mereka tidak perlu lagi menaik taraf dan menyelenggara perkakasan komputer, cukup sekadar mempunyai komputer berspesifikasi asas dengan capaian internet.
Kini, perkomputeran awan telah memberi impak kepada kehidupan peribadi kita. Kita tidak lagi perlu membeli pemacu keras bersaiz besar. Gambar, video dan fail-fail penting hanya perlu disimpan di awan.
Bidang pendidikan juga perlu memanfaatkan kemudahan ini. Kesannya, anak-anak kita tidak lagi perlu membeli buku rujukan dengan harga yang mahal, sekolah tidak lagi perlu menaik taraf sistem perkomputeran mereka dengan spesifikasi yang tinggi langsung menjimatkan kos dan harga perisian komputer juga akan menjadi lebih murah bahkan percuma.
Segala fail yang disimpan di makmal komputer sekolah tidak perlu lagi disalin di dalam peranti storan data para pelajar. Dengan storan awan, fail yang disimpan di dalam komputer di makmal sekolah dapat dicapai melalui komputer di rumah, dan segala perubahan terhadap fail melaui komputer di rumah juga akan memberi perubahan yang sama terhadap fail di dalam komputer di sekolah.
Peluang pendidikan semakin luas
Kini, anak-anak lepasan sekolah menengah kita tidak perlu lagi meneka-neka bidang pengajian apa yang mereka perlu teruskan di institusi pengajian tinggi nanti. Mereka sendiri dapat mengikuti dan mengalami suasana kursus-kursus di universiti terkemuka dalam dan luar negara semasa cuti selepas SPM mereka, secara percuma.
Segala bahan-bahan pembelajaran seperti video syarahan, kuiz, nota dan sebagainya mampu dicapai dan dimuat turun secara percuma tanpa sebarang kos tambahan.
*Sumber asal artikel oleh Syazwan Zamree melalui keenobot.com.
[infobox title=’Tentang Keenobot’]

Keenobot ialah sebuah bongkah pembinaan robot dengan antaramuka pengaturcaraan visual. Keenobot membolehkan pengguna belajar pengaturcaraan dengan cara yang lebih pintar. Keenobot pantas dibina, mudah digunakan dan mampu dimiliki. [/infobox]


7 ‘Trick’ Macam Mana Nak Jimat Berbelanja Bila Pergi Bazar Ramadan

“Setiap kali pergi bazaar je mesti dekat RM50 aku habis. Macam mana la nak jimat”
Memang tidak dapat dinafikan bahawa bazar Ramadan merupakan salah satu daya penarik apabila tibanya bulan puasa. Mana tidaknya, mata kita disajikan dengan pelbagai jenis lauk dari yang mudah didapati hinggalah yang unik khusus dalam bulan ini sahaja. Oleh itu, duit pun mengalir bak air bila berbelanja di bazar. Macam mana nak jimat?

7 Tips Jimat Duit Belanja Di Bulan Ramadhan
Bulan Ramadhan ni duit belanja akan keluar lagi laju daripada bulan biasa. Betul ke? Bulan Ramadhan ni lah kita untuk berlatih untuk menahan lapar dan dahaga. Nafsu belanja kau tu pun kena kawal supaya tak pembaziran makanan berlaku. Sepatutnya bulan ni kita boleh jimat banyak kan. Tapi orang yang biasa berbelanja besar memang duit keluar laju je. Jom baca antara tips kau boleh jimat berbelanja dalam bulan Ramadhan ni.
1. Sudah Buat Keputusan

Lepas solat Asar kau terus fikir apa kau nak beli di bazar nanti. Yang pergi ke bazar baru nak fikir tu yang beli banyak-banyak tu. Pastikan kau beli tak lebih dua-tiga jenis lauk je.

2. Jangan Bawa Duit Berlebihan

Jangan bawa duit yang berlebihan sebab nanti kau akan beli makanan yang berlebihan. Contohnya bawa RM20 sahaja. Jadi takdelah kau nak borang semua untuk juadah berbuka nanti. Dompet tinggal siap-siap dalam kereta.
3. Berbuka Di Masjid

Kau yang bujang tu boleh lah berbuka di masjid. Boleh terus beribadah dan solat berjemaah di masjid. Jimat pun jimat. Dapat pahala solat berjemaah lagi.
4. Bertukar-Tukar Juadah Berbuka

Hari minggu, berpakatlah dengan kawan-kawan untuk berbuka sama-sama. Bawa juadah berbuka puasa yang dimasak sendiri di rumah. Jimat kan. Banyak menu boleh dimakan.
5. Berbuka Di Rumah

Tak perlu beli kuih-muih. Makan je kurma. Tak perlu beli air kat bazar. Buat sendiri je air kat rumah. Masak sendiri lauk. Kebersihan pun terjamin. Lagi jimat.
6. Bufet Ramadhan

Kau makan berapa pinggang sangat lah. Kalau RM80 untuk berbuka puasa tu mahal dah tu. Kos makan kau pun tak lebih RM30 gua rasa. Rugi je RM50 tu. Bukankah Ramadhan ini mengajar kita supaya bersederhana?.
7. Kirim Kepada Kawan

Kalau kau selalu beli banyak-banyak lepas tu tak habis makan, elok lah kau kirim saja supaya kawan ataupun keluarga kau pergi beli untuk kau. Biasa la kalau perut lapar, semua nak makan.
Elok lah kau berjimat cermat untuk sebulan ni. Nanti nak raya lagi banyak nak pakai duit. Kang mula la nak buat pembiayaan peribadi. Orang tak biasa puasa memang memborong makanan banyak-banyak. Serupa tak makan sebulan dah. Beli banyak-banyak pastu buang je. Membazir je. Esoknya buat lagi. Kau la sapa lagi. Kah!
P/S: Selamat Menyambut Bulan Ramadhan kepada semua yang beragama Islam. Semoga Ramadhan kali ini lebih bermakna kepada korang. Semoga ada sinar perubahan. Moga amal ibadat kita diterima oleh Allah. Amin
Sumber : Amir Syahir


7 Jenis Ubat Darah Tinggi Yang Ditarik Balik. Jangan Panik, Tiada Kesan Jangka Pendek

Seperti yang diwar-warkan oleh Kenyataan Akhbar KPK Kesihatan pada 29 Mac 2019 tempoh hari, pihak Berkuasa Kawalan Dadah (PBKD) telah menggantung pendaftaran bagi 7 produk dengan bahan aktif losartan yang digunakan untuk merawat darah tinggi bermula 7 Mac 2019.
7 produk yang dimaksudkan adalah:

Losagen 50
Losagen 100
Losartas 50mg Tablets
Losartas 100mg Tablets
Tozaar Plus LS 50/12.5mg Tablet
Tozaar 50mg Tablet
Tozaar Tablet 100mg

Syarikat yang terlibat juga telah diarahkan untuk memanggil balik produk-produk tersebut. Sehubungan itu, pada masa ini, produk-produk tersebut telahpun dikeluarkan daripada pasaran Malaysia.

Semak & Pulangkan, Tak Perlu Panik
Mengulas isu tersebut, Timbalan Menteri Kesihatan Malaysia, YB Dr Lee Boon Chye menasihatkan kepada orang ramai supaya tidak perlu panik kerana ubat itu hanya memberi kesan negatif jika diguna untuk jangka masa panjang.

Dr Lee juga menasihatkan mereka yang masih menyimpan ubat-ubat tersebut supaya memulangkan semula kepada syarikat pembekal dan minta digantikan dengan ubat yang telah diluluskan.
Dalam pada itu, mesti ramai yang tertanya-tanya dan berasa ragu sama ada ubat darah tinggi yang lain selamat digunakan. Dalam hal ini, Dr Suhazeli Abdullah dalam satu kenyataan di media sosial menegaskan bahawa ubat yang mengandungi losartan lain yang bukan dari syarikat berkenaan adalah selamat digunakan.
“Kenyataan itu menyebut bahawa hanya 7 jenis dos ubat darah tinggi berjenama LOSAGEN, LOSARTAS dan TOZAAR keluaran dari TIGA syarikat India di tarik balik. Mana-mana jenama lain yang tidak terkait dengan jenama tersebut boleh digunakan tanpa was-was. Hanya tiga jenama ini sahaja yang ditarik balik. Jelas!”
Tambah beliau, produk losartan seperti yang di tarik ini tidak di pesan oleh KKM untuk kegunaan premisnya. Tetapi pihak swasta bebas untuk beli dan guna kerana diluluskan oleh NPRA sebelum ini.
Dr Suhazeli juga mengingatkan orang ramai bahawa ubatan yang berdaftar seluruh dunia amat teliti dalam setiap aspek pembuatannya dan juga setelah dipasarkan.
Ikuti penerangan sepenuhnya daripada Dr Suhazeli Abdullah di SINI.

Nasihat Kepada Pengguna
KKM ingin menyeru orang awam agar menggunakan produk kesihatan yang berdaftar dengan Pihak Berkuasa Kawalan Dadah (PBKD). Semakan status pendaftaran sesuatu produk kesihatan boleh dibuat melalui laman sesawang Bahagian Regulatori Farmasi Negara (NPRA) di http://www.npra.gov.my atau melalui aplikasi NPRA Product Status yang boleh dimuat turun di Google Play.
*Sumber: The Star, FB Dr Suhazeli Abdullah


8 Amalan Pemakanan Yang Sihat Di Bulan Ramadan, Barulah Kuat!

Facebook Kementerian Kesihatan (KKM) mengingatkan rakyat negara ini untuk menitik beratkan aspek pemakanan yang sihat bagi memenuhi keperluan tenaga sepanjang berpuasa dan juga untuk memastikan tahap kesihatan rakyat berada pada tahap yang optimum.
Menurut laman Facebook KKM, antara amalan pemakanan sihat di bulan Ramadan ialah mengambil makanan berkhasiat yang dapat membekalkan tenaga dan nutrien yang diperlukan badan dengan kadar sederhana ketika bersahur.

Baca juga: Elak Bawa Kanak-Kanak Ke Bazar Ramadan, Risiko Jangkitan Covid-19
8 AMALAN PEMAKANAN SIHAT DI BULAN RAMADAN
1. Suku pinggan daripada kumpulan karbohidrat seperti nasi, roti atau mi, suku pinggan lagi daripada sumber protein seperti ayam, ikan dan telur, manakala separuh pinggan lagi sayur dan buah.

2. Ambil makanan yang tinggi serat seperti buah dan sayur bagi mengoptimumkan sistem imuniti badan.

3. Pengambilan sayur dan buah setiap hari di bulan puasa juga penting untuk mengelakkan kejadian sembelit, mengelakkan dari mudah dijangkiti penyakit dan membantu memberi rasa kenyang lebih lama.
4. Tidak digalakkan rakyat mengambil minuman berkafein seperti teh dan kopi yang boleh menyebabkan kehilangan air dalam badan.
5. Sebaliknya, digalakkan minum lapan gelas atau dua liter air antara waktu berbuka hingga ke waktu sahur, termasuk membawa bekal air kosong ketika menunaikan solat sunat Tarawih.
6. Hadkan pengambilan makanan yang tinggi gula seperti kuih-muih manis, bubur manis dan minuman manis dalam kuantiti yang berlebihan.
7. Kurangkan pengambilan makanan yang berlemak, berminyak dan masin.
8. Jangan makan secara tergopoh-gapah apabila berbuka. Sebaliknya, makan perlahan-lahan supaya makanan dapat di cerna dengan mudah.
KKM ingin mengingatkan masyarakat agar terus mematuhi SOP dan mengamalkan norma baharu semasa membeli makanan demi memastikan rantaian jangkitan Covid-19 ini dapat diputuskan.
Sumber: Facebook KKM